title: Serbian bosniakit

text: Bosniakit asuvat lounais-Serbiassa Sandžakin historiallisella alueella, joka on jaettu Serbian ja Montenegron kesken. Bosniakit muodostavat enemmistön kolmessa Serbian puoleisen Sandžakin kunnassa. Novi Pazarin kaupunki on Serbian bosniakkien kulttuurillinen keskus. Monet Sandžakin alueen bosniakit muuttivat Turkkiin Ottomaanien valtakunnan hajottua.


title: Serbian bosniakit

text: Suurin osa Serbian bosniakeista on sunnilaisia.


title: Disruptio

text: Disruptio (englannin sanasta "disruption", ’häiriö’) tarkoittaa markkinoilla tapahtuvaa häiriötä, hajaannusta tai sekasortoa, jonka aiheuttaa jokin uusi innovaatio. Disruptiivinen innovaatio tai teknologia kasvattaa tuottavuutta tai rahalla saatavaa vastinetta. Uutta toimijaa ei aluksi ehkä oteta vakavasti, mutta ajan myötä sen halvat ja ketterät ratkaisut korvaavat aiemmat rakenteet ja toimintamallit, ja se määrittää markkinat uudelleen.


title: Disruptio

text: Entisaikojen suuren mittakaavan disruptiivisia muutoksia aiheuttivat esimerkiksi painokone, höyrykone ja sähkö. Disruption on nykyaikana tehnyt aiempaa helpommaksi digitaalinen liiketoiminta. Disruption aiheuttaneista toimijoista on nostettu esimerkeiksi muun muassa taksipalvelu Uber ja majoituspalvelu Airbnb. Pankkialalla teknologinen disruptio on tuonut palvelut konttoreista älypuhelimiin. Osakekauppaa käyvät osakemeklarit ovat korvautuneet algoritmeilla. Verkkokaupat ovat vähentäneet kivijalkakauppoja kuten autokauppoja. Teollisuuskaupungit ovat taantuneet kun globalisaatio ja tekniikan kehitys ovat vähentäneet raskaan teollisuuden työpaikkoja. Myös esimerkiksi videoiden jakelu, tietosanakirjat ja media ovat muuttuneet internet-innovaatioiden seurauksena. Toisaalta disruptiosta seuranneet muutokset ovat myös synnyttäneet uusia työpaikkoja.


title: Disruptio

text: Disruptiosta on käytetty tai ehdotettu myös suomenkielisiä nimityksiä ’häiritsevä innovaatio’, ’vakiintuneiden toimintamallien murtuminen’, ’toimialamurros’ sekä yleisluontoisempi ’rakennemuutos’.


title: Mayenne (Mayenne)

text: Mayenne on kunta läntisessä Ranskassa Mayennen departementissa Pays de la Loiren alueella. Se sijaitsee Mayennejoen rannalla.


title: Mayenne (Mayenne)

text: Kaupunki vaurioitui pahoin toisen maailmansodan taisteluissa vuonna 1944. Amerikkalaissotilas Mac Rackenin rohkean toiminnan ansiosta liittoutuneet saivat vallan kaupungissa. Tämän teon muistoksi yksi kaupungin silloista on nimetty hänen mukaansa.


title: Mayenne (Mayenne)

text: Kunnan nähtävyys on joen rannalla oleva karolingien linna "Château de Mayenne". Linna on tuhat vuotta vanha ja yksi Euroopan parhaiten säilyneitä keskiaikaisia linnoja. Linnasta on näkymät Mayennejoelle ja itäisiin kaupunginosiin. Linnan suureen pihaan, joka on nykyään puisto, rakennettiin 1800-luvun lopulla teatteri. Nykyään linnassa on museo, jossa on mahdollista tutustua merkittäviin karolingilaisiin sekä linnan tuhatvuotiseen historiaan. Museossa on myös esillä esineitä jotka löydettiin vuonna 1996 tehdyissä kaivauksissa.


title: Joonas Viinikainen

text: Joonas Viinikainen (s. 28. elokuuta 1998 Jyväskylä) on suomalainen jääkiekkopuolustaja, joka edustaa SM-liigajoukkue JYPiä. Seuran urheilutoimenjohtaja Jukka Holtarin mukaan hän on lahjakas hyökkäysvoimainen puolustajalupaus, jolla on hyvät raamit, sujuva luistelu, erinomainen luovuus ja kiekolliset taidot. Viinikainen on pelannut juniorina ajoittain myös hyökkääjän pelipaikalla. Hän pelannee lähinnä JYPin A-nuorissa.


title: Joonas Viinikainen

text: Viinikainen on JYPin oma kasvatti. Hän voitti kaudella 2013–2014 koko C-nuorten SM-karsintojen puolustajien piste- ja syöttöpörssin tehoilla 4+16=20. Viinikainen oli myös joukkueensa paras syöttäjä. Hän oli JYPin tehokkain puolustaja myös C-nuorten SM-sarjan runkosarjassa tehoilla 7+14=21. Viinikainen voitti päätteeksi C-nuorten SM-pronssia. Kaudella 2014–2015 hän voitti tehoilla 15+21=36 koko B2-nuorten SM-sarjan puolustajien pistepörssin sekä jakoi puolustajien maalipörssin voiton HPK:n Niklas Jauhiaisen kanssa. Pudotuspeleissä Viinikainen voitti pelipaikastaan huolimatta sarjan syöttöpörssin sekä jakoi pistepörssin voiton HPK:n Niko Saarikon kanssa tehoilla 3+13=16. Hän voitti kauden päätteeksi B2-nuorten Suomenmestaruuden.


title: Joonas Viinikainen

text: Kaudella 2015–2016 Viinikainen oli JYPin B-nuorten tehokkain puolustaja tehoilla 6+15=21. Hän voitti kauden päätteeksi B-nuorten SM-pronssia. Viinikainen pelasi osan kaudestaan myös Diskoksen B-nuorissa. Kauden 2016–2017 hän pelasi kokonaan Diskoksen organisaatiossa ja oli B-nuorten Mestiskarsinnoissa joukkueensa tehokkain puolustaja tehoilla 4+9=13. Kaudeksi 2017–2018 Viinikainen palasi JYPiin ja siirtyi seuran A-nuoriin. Hän oli joukkueen tehokkain puolustaja tehoilla 9+23=32, joilla Viinikainen jakoi koko A-nuorten SM-liigan puolustajien pistepörssin neljännen sijan HPK:n Paavo Tynin kanssa.


title: Joonas Viinikainen

text: Toukokuussa 2018 Viinikainen teki JYPin kanssa 2+1-vuotisen SM-liigasopimuksen. Hän sai tililleen ensimmäisen SM-liigaottelunsa runkosarjan avauskierroksella 14. syyskuuta 2018 Helsingin IFK:ta vastaan. Viinikainen merkittiin JYPin seitsemänneksi puolustajaksi. Hän jäi ottelussa lopulta ilman peliaikaa. Viinikainen sai ensimmäiset jääaikansa SM-liigassa seuraavassa ottelussa 15. syyskuuta 2018 vieraissa Tampereen Ilvestä vastaan. Hänet nostettiin JYPin toiseen puolustajapariin Juuso Vainion viereen, kun Mikko Kalteva joutui sivuun. Viinikainen sai ottelussa jääaikaa 7.07 minuuttia. Liigauransa avausmaalin hän teki viidennessä ottelussaan 19. lokakuuta 2018 KooKoota vastaan. Kalle Koskinen valitsi Viinikaisen ottelun Alumnien tähtien kolmostähdeksi.


title: Papin rintakilpi

text: Papin rintakilpi (hepreaksi: חֹשֶׁן "ẖošen") oli pyhä rintakilpi, jota israelilaisten ylipappi käytti 2. Mooseksen kirjan mukaan. Raamatun mukaan rintakilpeä kutsutaan joskus tuomion "rintakilveksi", koska urim ja tummim oli sijoitettu siihen. Näitä kiviä käytettiin toisinaan määrittämään Jumalan tahtoa tietyssä tilanteessa (ks. 2. Moos. 28:30). Näiden kivien käyttäminen ei aina määrittänyt Jumalan tahtoa (katso 1. Sam. 28:6).


title: Papin rintakilpi

text: 2. Mooseksen kirjan kuvauksen mukaan tämä rintakilpi oli kiinnitetty kasukkaan kultaketjuilla/nuorilla kasukan olkaimien kultarenkaisiin, ja kasukan vyön kultarenkaisiin sinisellä nauhalla. Raamatun kuvauksessa todetaan, että rintakilpi tuli myös olla valmistettu samasta materiaalista kuin kasukka - kolmella värillä kirjotusta värjätystä villasta ja pellavasta - ja sen tuli olla ⅓ kyynärää potenssiin kaksi kooltaan, kaksi kerrosta paksu kappale, jossa oli neljässä rivissä kolme kaiverrettu jalokiveä upotettuna kultakehyksiin, yksi kehys kullekin kivelle. Kuvauksessa todetaan, että neliönmuotoinen rintakilpi tuli muodostaa yhdestä suorakaiteen muotoisesta palasta kangasta - ⅓ kyynärää kertaa ⅔ kyynärää - taitettuna niin, että se muodosti pussin, joka sisältäisi urimin ja tummimin.


title: Papin rintakilpi

text: Heprean termi rintakilvelle, חֹשֶׁן("ḥōšen"), näyttää tulevan sen ulkonäöstä, ja on luultavasti peräisin samasta lähteestä kuin arabian حسن ("ḥasuna"), joka tarkoittaa "olla kaunis". 1800-luvun saksalainen raamatun tutkija August Dillmann uskoi, että se olisi todennäköisesti peräisin heprean sanasta חֹצֶן("ḥōṣen"), joka tarkoittaa "käännä", liittyen sen toimintaan.


title: Papin rintakilpi

text: Talmudin mukaan Hoshenin käyttö sovitti virheiden synnin tuomiossa Israelin lasten osalta.


title: Papin rintakilpi

text: Rintakilven kaksitoista jalokiveä oli kukin, Raamatun kuvauksen mukaan, tehtävä erityisistä mineraaleista, yksikään niistä ei ollut samanlainen kuin toinen, ja kukin niistä edusti tiettyä heimoa, jonka nimi oli kaiverrettava kiveen. Rabbiinisen tradition mukaan kahdentoista heimon nimet kaiverrettiin kiviin jollain, mitä kutsutaan hepreaksi nimellä שמיר = "shamir", joka Rashin mukaan oli pieni, harvinainen eläin ja joka saattoi leikata kovimpien pintojen läpi, mutta Rabbi David Kimhin and Rabbi Jonah ibn Janahin mukaan, kyse oli kivestä, joka oli vahvempaa kuin rauta (mahdollisesti korundi). Sanalla on vastine kreikan kielessä, σμήρις ("smeris").


title: Papin rintakilpi

text: Klassisessa rabbiinisessa kirjallisuudessa on eri näkemyksiä, mitä tulee nimien järjestykseen; Jerusalem Targum, esimerkiksi, väitti, että nimet esiintyvät siinä järjestyksessä, missä ne olivat syntyneet. Maimonides kuvaa neljään riviin järjestettyjä jalokiviä sanoen, että ensimmäiseen Rubenille kuuluvaan kiveen oli kaiverrettu myös Abrahamin, Iisakin and Jaakobin nimet, kun taas viimeiseen Benjaminille kuuluvaan kiveen oli myös kaiverrettu sanat "Jumalan heimot"; kabbalistiset kirjoittajat, kuten Hezekiah ben Manoah and Bahya ben Asher väittivät, että vain kuusi kirjainta jokaisesta nimestä oli esillä jokaisessa kivessä, yhdessä muutamien kirjainten kanssa nimistä Abraham, Iisak, tai Jaakob, tai fraasista "[nämä ovat] Jeshurunin heimot", niin että oli yhteensä 72 kirjainta kaikkiaan (72 on hyvin merkittävä numero kabbalistisessa ajattelussa).


title: Papin rintakilpi

text: Oli myös eri järjestys nimille kahdessa "onyksi" kivessä, joita ylipappi kantoi harteillaan. Yhden mielipiteen mukaan kahdentoista heimon nimet oli järjestetty ryhmiin äitiensä mukaan: Lean kuusi poikaa yksi toisensa jälkeen toisessa kivessä, Juuda ensimmäisenä tässä listassa, mitä seurasivat Raakelin pojat niin, että jalkavaimojen pojat oli sijoitettu Raakelin kahden pojan väliin.


title: Papin rintakilpi

text: Valitettavasti mineraalien heprealaiset nimet, jotka löytyvät masoreettisesta tekstistä, eivät ole selviä, ja vaikka niiden kreikkalaiset nimet Septuaginta-käännöksessä ovat selvempiä, jotkut tutkijat uskovat, että tähän ei voi täysin uskoa, koska rintakilpi lakkasi olemasta käytössä siihen mennessä, kun Septuaginta-käännös luotiin, ja useat eri jalokivien kreikkalaiset nimet ovat muuttaneet merkitystä klassisen aikakauden ja modernien aikojen välillä. Kuitenkin, vaikka klassinen rabbiininen kirjallisuus väittää, että nimet kaiverrettiin käyttäen Shamir-matoa, koska taltan eikä maalin eikä musteen saanut kuluttaa niitä, naturalistisempi lähestysmistapa sanoo, että jalokivillä on täytynyt olla verrattain matala kovuus, jotta niitä olisi voinut kaivertaa, ja siten tämä antaa pääasiallisen vihjeen mineraalien tunnistamiseen. Jotkut ehdottavat, että kivet kaiverrettiin smirgelillä, jolla on samanlainen ominaisuus kuin timantilla, jota käytetään leikkaamaan muita kiviä ja jota kutsuttiin kreikan kielellä sanalla σμήρις ("smeris").


title: Papin rintakilpi

text: Kivien symbolisen merkityksen selittäminen tuotti paljon sekä juutalaista että kristillistä kirjallisuutta, ja oli perusasiaa jalokiviseppien perinteessä ja jalokiviopin kirjoissa.


title: Papin rintakilpi

text: Jalokivet ovat seuraavat (ensimmäinen kivi jokaisessa rivissä on luultavasti oikean käden puolella, koska hepreassa on oikealta vasemmalle kirjoitus):"Artikkeli on käännetty englanninkielisen Wikipedian artikkelista "Priestly breastplate"."


title: Samuli Vainionpää

text: Samuli Vainionpää (s. 5. lokakuuta 1999 Kangasala) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan keskushyökkääjä. Vainionpää on pelannut ajoittain myös puolustajana. Hän pelannee lähinnä seuran A-nuorissa.


title: Samuli Vainionpää

text: Vainionpää aloitti jääkiekkoilun Kangasala Kisa-Eaglesissa. Hän siirtyi juniorina sittemmin Tampereen Ilvekseen, josta Vainionpää jatkoi kaudeksi 2015–2016 Tapparan B2-nuoriin. Hän teki B2-nuorten SM-sarjan runkosarjassa 46 ottelussa tehot 24+53=77, joilla Vainionpää sijoittui pistepörssissä kolmanneksi edellään vain joukkuetoverit Rasmus Rasinaho ja Eemeli Siuro. Hän voitti kauden päätteeksi B2-nuorten SM-pronssia. Kaudeksi 2016–2017 Vainionpää palasi Ilvekseen ja siirtyi seuran B-nuoriin. Kaudella hän 2017–2018 hän oli Ilveksen A-nuorten paras pistemies ja syöttäjä tehoilla 12+29=41.


title: Samuli Vainionpää

text: Harjoituskaudella 2018–2019 Vainionpää nousi Ilveksen SM-liigajoukkueeseen. Hän teki liigadebyyttinsä runkosarjan avauskierroksella 14. syyskuuta 2018 paikallisvastustaja Tapparaa vastaan. Vainionpää merkittiin Ilveksen nelossentteriksi laidoilleen Juho Liuksiala ja Joose Antonen. Hän sai ottelussa jääaikaa 10.56 minuuttia ja Vainionpää keräsi teholukeman +1. Liigauransa avausmaalin Vainionpää teki 5. joulukuuta 2018 siirretyn rangaistuksen aikana KooKoota vastaan.


title: Samuli Vainionpää

text: Vainionpää pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden.


title: Averton

text: Averton on kunta läntisessä Ranskassa Mayennen departementissa Pays de la Loiren alueella.


title: Mikko Petman

text: Mikko Petman (s. 13. toukokuuta 2001 Lappeenranta) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä. Petman pelannee lähinnä seuran A-nuorissa. Hän laukoo oikealta.


title: Mikko Petman

text: Petman on Saimaan Pallon kasvatti. Kaudella 2015–2016 hän oli C-nuorten SM-sarjan runkosarjassa joukkueensa paras pistemies ja syöttäjä tehoilla 17+30=47, joilla Petman sijoittui pistepörssissä seitsemänneksi. Kaudeksi 2016–2017 hän siirtyi yhdessä isoveljensä Villen kanssa Rauman Lukon B-nuoriin. Vain 15- ja 16-vuotiaiden veljesten tueksi Raumalle muutti myös heidän äitinsä Seija. Kaudella 2017–2018 Mikko Petman nousi vain 16-vuotiaana Lukon A-nuorten avainpelaajaksi. Hän oli tehoilla 12+14=26 joukkueen kolmanneksi paras maalintekijä ja jakoi sisäisen pistepörssin neljännen sijan Niklas Ylitalon kanssa.


title: Mikko Petman

text: Kesällä 2018 Petman nousi Lukon SM-liigajoukkueeseen. Hän teki liigadebyyttinsä kauden 2018–2019 avauskierroksella 14. syyskuuta 2018 paikallisvastustaja Porin Ässiä vastaan. Petman merkittiin Lukon nelosketjun oikeaan laitaan Aaro Vidgrenin ja Eetu Koivistoisen viereen. Hän sai ottelussa jääaikaa 4.17 minuuttia. Petman keräsi myös yhden kahden minuutin jäähyn kampituksesta. Liigauransa avausmaalin hän teki seitsemännessä ottelussaan 2. marraskuuta 2018 Tapparaa vastaan.


title: Mikko Petman

text: Petman pelasi alle 18-vuotiaiden Hlinka Gretzky Cupissa vuonna 2018 ja World U-17 Hockey Challengessa vuonna 2017. Yhteensä hän pelannut 36 poikien maaottelua.


title: Mikko Petman

text: Petmanin isoveli Ville kuuluu myös Lukon SM-liigarinkiin ja hän pelaa Mikon joukkuetoverina seuran A-nuorissa.


title: Ezana

text: Ezana oli Aksumin valtakunnan kuningas 300-luvun puolivälissä ja valtakunnan ensimmäinen kristitty hallitsija.


title: Ezana

text: Rufinus Aquileialaisen kirkkohistorian mukaan Intiaan matkalla ollut syyrialainen kristitty haaksirikkoutui kahden poikansa Aedesiuksen ja Frumentiuksen kanssa Aksumin rannikolle kuningas Ella Amidan aikana. Ella Amida adoptoi pojat ja asetti heidät poikansa Ezanan palvelukseen. Kun Ezanasta tuli hallitsija, Frumentius käytti vaikutusvaltaansa kristinuskon levittämiseen. Aksumin hävittäessä Meroen Ezana omisti voittonsa ajalta säilyneen kirjoituksen mukaan kristitylle Jumalalle.


title: Rufinus Aquileialainen

text: Rufinus Aquileialainen, myös Tyrannius Rufinus (n. 345, Iulia Concordia – 410/411, Sisilia) oli roomalainen pappi, teologi, kirjailija ja kääntäjä. Rufinus oli tärkeä kreikankielisen teologisen kirjallisuuden latinaksi kääntäjä aikana, jolloin kreikankielen taito oli jäänyt vähentynyt kristittyjen parissa.


title: Rufinus Aquileialainen

text: Rufinus syntyi noin vuonna 345 Iulia Concordiassa Aquileian länsipuolella. Hänen saamastaan koulutuksesta päätellen hänen vanhempansa olivat varakkaita ja ylhäistä syntyperää. Rufinus opiskeli Roomassa, jossa hän ystävystyi Hieronymuksen kanssa. Aquileiaan palattuaan Rufinus liittyi paikalliseen luostariyhteisöön. Hänet kastettiin 369 tai 370.


title: Rufinus Aquileialainen

text: Rufinus matkusti Egyptiin vuoden 372 lopussa tai 373 alussa, jossa hän opiskeli kuusi vuotta mm. Didymos Sokean alaisuudessa. Didymuksen ansioista Rufinus tutustui Origeneen teoksiin. Vuoden 378 paikkeilla hän vieraili Palestiinassa ja Syyriassa, jonka jälkeen hän palasi vielä kahdeksi vuodeksi Aleksandriaan. Vuoden 380 tienoilla hän liittyi Melania vanhemman perustamaan luostariin Jerusalemissa. Rufinus vastasti luostarissa kirjojen kopiointityöstä.


title: Rufinus Aquileialainen

text: Rufinuksen ja Hieronymuksen välit katkesivat heidän otettuaan eri puolet ns. origenistisessa kiistassa, jossa Epifanios syytti Origeneen kirjoituksia harhaoppisuuksista. Välit palasivat ennalleen vuonna 397, mutta katkesivat kohta uudelleen Rufinuksen julkaistua Roomaan palattuaan Origeneen "Ensimmäisistä prinsiipeistä", jonka esipuheessa hän esitti Hieronymuksen Origeneen ihailijaksi.


title: Rufinus Aquileialainen

text: Näihin aikoihin häntä pyydettiin myös kääntämään Pamfilos Kesarealaisen Origeneen puolustuksen. Käännöstä hän täydensi omalla kirjoituksellaan, jossa hän esitti, että Origeneen teoksista löytyvät harhaoppisuudet olivat hänen vihamiestensä väärennöksiä ja tulkintoja.


title: Rufinus Aquileialainen

text: Syksystä 397 kevääseen 398 hän vietti Pinetumin luostarissa, jossa hän käänsi Basileioksen luostarisäännöt.


title: Rufinus Aquileialainen

text: Aquileian piispa Chromatius pyysi Rufinusta kääntämään Eusebios Kesarealaisen vuonna 325 julkaistun Kirkkohistorian, jonka lyhennetty käännös valmistui 402 tai 403. Rufinus täydensi historian vuoteen 395 asti. Käännöksessään Rufinus lyhenteli vapaasti, silottaen epäjohdonmukaisuuksia ja poistaen mielestään epäolellisuuksia ja harhaoppisuuksia yksinkertaistaen tyyliä ja selventäen tekstiä omilla lisäyksillä.


title: Rufinus Aquileialainen

text: Palattuaan Roomaan vuonna 408 Rufinus joutui pakenemaan Sisiliaan goottien hyökkäystä. Rufinus kuoli Sisiliassa 410 tai 411.


title: Seitsemän velimiestä

text: Seitsemän velimiestä oli lyhyt suomalainen musiikkielokuva jonka ohjasi Arvo Tamminen ja tuotti Sampo-Filmi Oy. Elokuva valmistui 1939.


title: Seitsemän velimiestä

text: Elokuvan pääosissa olivat Matti Jurva ja Tuulikki Paananen jotka esittivät musiikki- ja tanssinumeroita. Heitä säesti Columbia orkesteri.


title: Ankkurikahvilan kantavieraat

text: Ankkurikahvilan kantavieraat oli lyhyt suomalainen musiikkielokuva jonka ohjasi Matti Jurva ja tuotti Sampo-Filmi Oy. Elokuva valmistui 1940.


title: Graham Parker

text: Graham Parker (s. 15. marraskuuta 1950 Lontoo, Englanti) on englantilainen laulaja-lauluntekijä, joka aloitti uransa 1970-luvun puolivälissä. Parkerin musiikissa yhdistyivät etenkin alkuvuosina rock and roll ja folkrock sekä vaikutteet Van Morrisonin ja The Rolling Stonesin musiikista. Myöhemmin hänen musiikkinsa tuli uuden aallon vaikutteita. Parker saavutti kriitikkojen suosiota ja kohtalaista myyntimenestystä 1980-luvun lopulle asti.


title: Graham Parker

text: Ennen levytysuransa alkua Parker oli soittanut vähän tunnetuissa pub rock -yhtyeissä. Vuonna 1975 hän äänitti demoja ja kokosi itselleen taustayhtyeen nimeltä The Rumour. Parker sai levytyssopimuksen Mercurylta ja julkaisi esikoisalbuminsa "Howlin’ Wind" vuonna 1976 nimellä Graham Parker & the Rumour. Albumi sai kriitikoilta kiitosta kuten sitä seurannutkin albumi "Heat Treatment" (1976).


title: Graham Parker

text: Parkerin kolmas albumi "Stick to Me" julkaistiin 1977. Hänen uransa oli kuitenkin jumittunut paikalleen, mistä hän syytti levy-yhtiötään. Parker siirtyi Aristalle ja julkaisi neljännen albuminsa "Squeezing Out Sparks" (1979), joka on aiempia albumeja siloiteltumpi ja tyyliltään uutta aaltoa. Albumista tuli Parkerin uran suurin menestys: se nousi Yhdysvaltain albumilistan sijalle 40 ja myi yli 200 000 kappaletta.


title: Graham Parker

text: Parkerin viides albumi "The Up Escalator" (1980) ei myynyt kovinkaan hyvin, ja Parker erotti taustayhtyeensä. Hän jatkoi albumien julkaisemista, kokosi uuden taustayhtyeen The Shot ja sai uransa ainoan top-40-singlehitin kappaleella ”Wake Up (Next to You)” albumilta "Steady Nerves" (1985).


title: Graham Parker

text: Vaihdettuaan 1980-luvun aikana useasti levy-yhtiötä Parker jatkoi uraansa RCA:lla albumilla "The Mona Lisa’s Sister" (1988). Albumi myi melko hyvin, mutta se jäi Parkerin uran viimeiseksi top-100-albumiksi.


title: Graham Parker

text: Parker on julkaissut uusia studio- ja livealbumeja 2010-luvulle asti. Hän palasi The Rumourin kanssa yhteen vuonna 2011, ja kokoonpano on julkaissut sen jälkeen kaksi albumia.


title: Dipropyyliamiini

text: Dipropyyliamiini (CHN) on alifaattisiin amiineihin kuuluva orgaaninen yhdiste. Yhdistettä käytetään orgaanisen kemian synteesien lähtöaineena.


title: Dipropyyliamiini

text: Huoneenlämpötilassa dipropyyliamiini on väritöntä nestettä. Sillä on amiineille tyypillinen pistävä ja ammoniakinkaltainen haju. Yhdiste liukenee kohtalaisesti veteen ja hyvin muun muassa etanoliin, dietyylieetteriin ja asetoniin. Dipropyyliamiini on suhteellisen vahva emäs ja sen pK-arvo on 10,91. Yhdiste on ärsyttävää ja myrkyllistä ja voi hengitettynä aiheuttaa pääkipua ja huonovointisuutta.


title: Dipropyyliamiini

text: Dipropyyliamiinia valmistetaan propanolin ja ammoniakin välisellä reaktiolla. Reaktiossa muodostuu tuotteiden seos, jossa on myös propyyliamiinia ja tripropyyliamiinia. Dipropyyliamiinia käytetään muiden yhdisteiden valmistukseen. Siitä valmistetaan esimerkiksi rikkaruohomyrkkyinä käytettäviä trifluraliinia ja orytsaliinia.


title: Eki Karlsson

text: Eki Karlsson (s. 17. toukokuuta 1969 Helsinki) on suomalainen miekkailija, nykyaikainen viisiottelija ja urheiluvaikuttaja.


title: Eki Karlsson

text: Karlsson on voittanut miekkailussa henkilökohtaisen Suomen-mestaruuden floretilla vuonna 1993 ja kalvalla vuonna 1997 sekä joukkuekilpailun Suomen-mestaruuden kalvalla vuosina 1994 (osana Helsingin Nykyaikaisten 5-ottelijoiden joukkuetta) ja 1998 (osana Habdan joukkuetta). Nykyaikaisen viisiottelun Suomen-mestaruuden hän on voittanut vuosina 1989 ja 2017. Karlsson on toiminut myös valmentajana, muun muassa Suomen Nykyaikaisen 5-ottelun liiton miekkailun vastuuvalmentajana 2000-luvun alussa, ja Suomen Miekkailuliiton toiminnanjohtajana vuosina 2004–2005. Hän on suorittanut miekkailunopettajan tutkinnon Unkarissa.


title: Eki Karlsson

text: Karlsson on toiminut syksystä 2007 Suomen Ladun toiminnanjohtajana ja hänen luottamustehtäviinsä ovat kuuluneet muun muassa Ulkoilufoorumin puheenjohtajuus sekä Suomen Olympiakomitean hallituksen jäsenyys. Karlsson on koulutukseltaan kauppatieteiden maisteri ja liikuntatieteiden kandidaatti. Opiskellessaan Jyväskylässä hän veti vuosina 1994–1998 miekkailuseura Allezin toimintaa.


title: Eki Karlsson

text: Karlsson oli touko-kesäkuussa 2005 kilpailijana tositelevisio-ohjelma Suuren Seikkailun viidennellä ja viimeisellä tuotantokaudella. Hän pääsi ohjelmassa finaaliin.


title: Eki Karlsson

text: Karlsson on naimisissa ja hänellä on kaksi poikaa.


title: Herra johtajan "harha-askel"

text: "harha-askel"


title: Herra johtajan "harha-askel"

text: Herra johtajan "harha-askel" oli suomalainen komediaelokuva jonka ohjasi Eino Jurkka ja tuotti Filmistudio Oy. Elokuva valmistui 1940 ja se pohjautui Tatu Pekkarisen näytelmään "Vihtorin harha-askel" jonka ensi-ilta oli ollut Helsingin Kansanteatterissa 1934.


title: Xiaomi Mi 4

text: Xiaomi Mi 4 on Xiaomin 29. heinäkuuta 2014 julkaisema älypuhelin. Puhelimessa on Androidin KitKat-käyttöjärjestelmä eli versio 4.4.3. Laitteen saa päivitettyä Androidin Marshmallow 6.0 -versioon.


title: Xiaomi Mi 4

text: Puhelimessa on 5 tuuman Full HD IPS LCD -kosketusnäyttö. Laitteen mitat ovat 139.2 x 68.5 x 8.9 millimetriä ja paino 149 grammaa. Tallennustilaa on saatavilla 64 gigatavua. Akun kapasiteetti on 3080 mAh.


title: Mile 22

text: Mile 22 on Peter Bergin ohjaama amerikkalainen vakoilutoiminta-trilleri, jonka on käsikirjoittanut Lea Carpenter. Elokuvan tähdittää Mark Wahlberg, John Malkovich, Lauren Cohan, Iko Uwais, Ronda Rousey ja Lee Chaerin. Elokuva seuraa eliittistä CIA työryhmää, joka koostuu puolustusvoimista vastaavista virkamiehistä, jotka joutuvat saattamaan korkean prioriteetin omaisuuden 22 mailia louhintapisteeseen samalla kun hallitus metsästää heitä.


title: Mile 22

text: Elokuva merkitsee neljännen yhteistyön Bergin ja Wahlbergin kanssa, Lone Survivorin, Deepwater Horizonin ja Patriots Dayin jälkeen. Elokuva julkaistiin Yhdysvalloissa Elokuu 7, 2018 ja Suomessa Syyskuu 7, 2018. Se on tuottanut 54 miljoonaa dollaria maailmanlaajuisesti ja vastaanottanut yleisesti epäsuotuisia arvosteluja kriittikoilta, jotka kutsuivat sitä "hämmentäväksi ja kaoottiseksi sekasotkuksi", lisäksi kritisoivat elokuvausta toiminta kohtauksissa, vaikkakin Uwaisin suorituskyky on saanut kiitosta.Amerikkalainen musta operaatio agentti James Silva johtaa iskujoukkoa koodinimeltään Overwatch, joka tunkeutuu Venäjän FSB-taloon Yhdysvalloissa. James Bishopin valvonnassa Overwatchin tehtävänä on paikantaa ja tuhota cesiumin lähetykset ennen kuin erittäin myrkyllistä ainetta voidaan aseistettuna tappaa tuhansia. Joukkue menestyy menestyksekkäästi miehittäjillä, kun taas Overwatch-jäsen Alice Kerr on haavoittunut. Yksi pojista pudottaa räjähdyksen, kun se yrittää menettää kaiken cesiumin. Silva suorittaa pojan, joka vetoaa ei tapeta, ja kaikki pakenevat.


title: Mile 22

text: 16 kuukautta myöhemmin, indonesialainen poliisi Li Noor luopuu Yhdysvaltain suurlähetystöstä neuvottelemaan maasta lähtemisestä tietojen vaihtoa varten. Noor paljastuu Alicen omaisuudeksi ja paljastaa, että levylle on tietoja viimeisestä cesiumista, mutta hän neuvottelee siitä, että se kulkee maan ulkopuolelle koodin vastineeksi. Levyllä olevat tiedot tuhoavat itsensä ja tulevat hyödyttömiksi muutamassa tunnissa. Vaikka Noor on testattu, Alice yrittää sopia perheensä kanssa. Indonesian valtion tiedusteluviraston joukkueen johtava Axel saapuu suurlähetystöön ja vaatii Noorin luovuttamista. Samalla Noor torjuu Indonesian agenttien salamurhayrityksen. Overwatch-operatiivinen Sam Snow ja Alice saapuvat, järkyttyvät hänen taistelussaan oppimalla, että Noor oli ennen Indonesian erikoisjoukkoja.


title: Mile 22

text: Silva suostuu ottamaan Noorin lentokoneeseen, jossa se on 22 mailin päässä. Ajettaessa Noor paljastaa syyt Indonesian hallitukselle: hallitus oli korruptoitunut ja tappoi perheensä. Ajo-ajoissa kamera piispa katsoi mustia ulos ja sitten tuli uudelleen. Kameran pimennyksen aikana Axelin miehet asettavat pommeja autoon, jolloin se räjähtää. Vaikka Silvan tiimi auttaa estämään Axelin miehiä, Sam kuolee loukkaantuneen. Sen jälkeen kun hän voitti suurimman osan Axelin miehistä, Silva antaa Samille kaksi kranaattia ja jättää hänet antamaan itselleen itsemurhayrityksen jäljelle jääneet kätkyt.


title: Mile 22

text: Silva, Noor, Alice ja Douglas tulevat ravintolaan. Silva näkee Axelin ja kävelee häntä kohti, vaikka piispa kertoo hänelle, ettei hän ole. Axel kertoo Silvan luopuvan Noorista, mutta Silva kieltäytyy ja kävelee pois. Hän harjaa kahden tytön ohitse, ja tajuaa, että ravintolassa on kranaatti ja käsittelee siviilejä ennen kuin se räjähtää. Kun pöly poistuu, Douglas on vakavasti haavoittunut, ja samat tytöt hyökkäävät Silvan kimppuun, vain Noorille pelastaakseen Silvaa tappamalla heidät. Kun matkustat safehouseen, Douglas kuolee pitkin Axelin miehiä.


title: Mile 22

text: Saavutessaan turvapaikkaan, Alice on erotettu ja täyttää tytön asunnossa. Alice ja tyttö menettävät haittaa käyttämällä booby-loukkuun kranaatteja. Samaan aikaan Silva ja Noor jakautuivat taistelussa Axel ja hänen avustajat vastaavasti. Silva ja Noor kohtaavat jälleen ja tavata tytön Alice pelastui. Hän johtaa heidät Alicean, joka lähes kuolee Axelin apulainen, ennen kuin Noor puuttuu - säästää Alicea ja tappaa hänet ampumalla häntä päähän.


title: Mile 22

text: Ajoradalla matkalla jäljellä olevat tiimin jäsenet kohtaavat lyhyesti Axelin. Silva, kun oli tarpeeksi, on Overwatch tappaa Axel tuhoamalla autonsa ruuhkaisella isku. Joukkue tuskin tekee sen lentokoneelle, jossa Noor ja Alice lentävät lentokoneen tapaamaan perheensä jälleen. Vaikka lentokoneessa piispa huomaa, että Noorin syke kiihtyy, on käynyt ilmi, että Noor ei ole kaksinkertainen agentti, mutta Venäjän hallitukselle työskentelevä kolminkertainen agentti ja poika Silva tappoi korkean tason virkamiehen pojan Venäjän hallitus. Virkamies palkkasi Noorilta antamaan Alicelle vääriä tietoja, jotta he olisivat luottamuksensa, ja aivan kuten Alice ymmärtää, Overwatch on haaksirikkoutunut ja koko joukkue ammutetaan. Piispa tuskin pakenee ja lepää ulkona, kun Alicen kohtalo jää tuntemattomaksi. Silva ymmärtää tämän liian myöhään ja kertoo hänen kokemuksensa lähetystoiminnan jälkeisessä keskustelussa. Kotona Silva kohottaa Noorin kuvan vannomalla kostoa.


title: Mile 22

text: Maaliskuun 2. päivänä 2015 ilmoitettiin, että Ronda Rousey ja Iko Uwais asetettiin tähdeksi Graham Rolandin käsikirjoitussuunnitelmaan Mile 22, johon Peter Berg liittyi tuottajana. WME Global oli keskustelemassa elokuvan rahoittamisesta. Mark Wahlberg valittiin elokuvassa 2. heinäkuuta 2015, jolloin hänellä oli miespuolinen johtava rooli, kun taas Berg sai myös ohjatakseen STX Entertainment -elokuvan. Berg myös tuottaisi elokuvan yhdessä Wahlbergin ja Stephen Levinsonin kanssa. Maaliskuun 28. päivänä 2017 Wahlberg ja Berg ilmoittivat siirtyvänsä Mile 22: n kanssa elokuvien trilogiaksi. 7. marraskuuta 2017 Lauren Cohan valittiin elokuvasta.


title: Mile 22

text: Elokuvan päävalokuvaus tapahtui Atlantaissa Georgiassa marraskuussa ja joulukuussa 2017 työpisteessä Ground Branchin ja Kolumbiassa pääkaupungissa Bogotá ja sen ympäristössä tammikuussa ja helmikuussa 2018. Kolumbian presidentti Juan Manuel Santos esiintyi kuvaamisen aikana yhdessä Kolumbiassa. Ohjaaja Peter Berg oli edes presidentti Santos yrittänyt kuvata jonkin elokuvan toimintasarjaa.


title: Mile 22

text: Lopullinen traileri julkaistiin verkossa 26. heinäkuuta 2018. Elokuva oli alun perin julkaistu 3. elokuuta 2018, mutta sitä painettiin kaksi viikkoa 17.8.2018 asti.


title: Mile 22

text: Mile 22 on tarkoitettu lähtökohdaksi multimediasarjaan.


title: Mile 22

text: Julkaisunsa jälkeen STXsurreal ilmoitti tuottavansa lyhyen aikavälin live-action-sarjan nimeltä The Kiev Exchange. Sarja seuraa CIA:n helppokäyttöistä puolustusvoimajoukkoa, Ground Branch, kun he neuvottelevat jännittyneestä ja monimutkaisesta panttivankien vaihtoa julkisesta aukiosta. Berg palaa suoraan, ja sen kirjoittaja on Umair Aleem. Elokuvan tuottajat palaavat sarjan tuottamiseen, jonka odotetaan julkaistavan joskus vuonna 2018.


title: Mile 22

text: Myös kehityksen alkuvaiheissa on suunnitelmia jatko-osalle.


title: Keltaevämullo

text: Keltaevämullo ("Mulloidichthys vanicolensis") on mullojen heimoon kuuluva kalalaji. Se elää indopasifisella merialueella. Keltaevämullon levinneisyys ulottuu lännessä Punaisenmeren pohjukkaan, idässä Tuamotuun, pohjoisessa Japaniin ja etelässä Lord Hoween.


title: Gora (alue)

text: Gora on maantieteellinen alue Etelä-Kosovossa, Koillis-Albaniassa ja Luoteis-Makedoniassa. Goraa asuttavat albaanit, makedonialaiset, bosniakit, bulgarialaiset, goranit, serbit ja turkkilaiset. Vuosien 1992 ja 1999 Goran Kosovolle kuuluva osa oli kunta ja sen väkiluku oli 17 574. Nykyään se kuuluu Dragašin kuntaan. Albanialle kuuluva osa kuuluu Shistavecin ja Zapodin kuntiin. Makedonialle kuuluva osa kuuluu Bogovinjen kuntaan.


title: Gora (alue)

text: Goran länsiosassa on Lumën alue, joka on jaettu Kosovon ja Albanian kesken.


title: Gora (alue)

text: Albanialle kuuluva Goran osa kymmenestä perinteisesti goranien asuttamasta kylästä, jotka ovat Zapod, Pakisht, Orçikël, Kosharisht, Cernalevë, Orgjost, Orshekë, Borje, Novosej ja Shishtavec.


title: Gora (alue)

text: Vuoden 2011 kiistellyn väestönlaskennan mukaan vain kaksi kolmasosaa Shishtavecin väestöstä ilmotti olevansa albaaneja ja loput ilmoittivat olevansa makedonialaisia. Zaposin kunnassa 79% ilmoitti olevansa albaaneja ja 11.7% ilmoitti olevansa makedonialaisia.


title: Gora (alue)

text: Kosovolle kuuluva Goran osa koostu yhdeksästätoista perinteisesti goranien asuttamasta kylästä, jotka ovat Baćka, Brod, Vranište, Globočnica, Gornja Rapča, Gornji Krstac, Dikance, Donja Rapča, Donji Krstac, Dragaš, Zli Potok, Kruševo, Kukuljane, Lještane, Ljubošte, Mlike, Orčuša, Radeša ja Restelica.


title: Gora (alue)

text: Kosovon goranit ovat sanoneet haluavansa entisen Goran kunnan liittyvän serbi kuntien yhteisöön. 3 marraskuuta 2013 70% äänesti Goran kunnan perustamisen puolesta.


title: Gora (alue)

text: Makedonian tasavaltaan kuuluu kaksi goranien asuttamaa kylää, Jelovjane ja Urvic, jotka sijaitsevat Pologin alueella. Vuoden 2001 Makedonian väestönlaskennan mukaan Jelovjanessa 90% oli turkkilaisia ja Urvicissa 85% oli turkkilaisia ja 15% oli albaaneja.


Gora (alue)


title: Eelis Jurva

text: Eelis Jurva (12. joulukuuta 1873 Koski Hl. – 1. helmikuuta 1934 Helsinki) oli suomalainen musiikkikapteeni ja sotilaskapellimestari.


title: Eelis Jurva

text: Eelis Jurvan isä oli kanttoriurkuri Aaro Jurva. Jurva opiskeli Helsingin musiikkiopistossa muun muassa Johan Halvorsenin johdolla, samoin kuin kaksi vuotta Leipzigin konservatoriossa, jossa häntä opetti muun muassa Anton Sittin veli Hans Sitt. Jurva työskenteli Helsingin filharmonisen seuran orkesterin ensiviulun soittajana ja 1902–1904 Kansallisteatterin sekä muidenkin teattereiden orkesterien johtajana. Jurva toimi myös viulunsoiton opettajana. Pohjanmaan Jääkäripataljoonan kapellimestariksi Ouluun Jurva tuli keväällä 1919. Vuonna 1927 hän seurasi Lauri Närettä Karjalan kaartin rykmentin kapellimestarina, jolloin hänet myös ylennettiin musiikkikapteeniksi. Mainitusta virasta Jurva erosi sairauden takia syksyllä 1933.


title: Xiaomi Mi Note

text: Xiaomi Mi Note on Xiaomin 27. tammikuuta 2015 julkaisema älypuhelin. Puhelimessa on Androidin Lollipop-käyttöjärjestelmä eli versio 5.0.


title: Xiaomi Mi Note

text: Puhelimessa on 5,7 tuuman Full HD LCD -kosketusnäyttö. Laitteen mitat ovat 155.1 x 77.6 x 6.95 millimetriä ja paino 161 grammaa. Tallennustilaa on saatavilla 64 gigatavua. Akun kapasiteetti on 3000 mAh.


title: Vastamyrkky (elokuva)

text: Vastamyrkky oli suomalainen yhteiskunnallinen elokuva jonka ohjasi Yrjö Haapanen ja tuotti Filmitaito Oy. Elokuva valmistui 1945 ja se pohjautui Hella Wuolijoen samannimiseen näytelmään jonka ensi-ilta oli ollut Helsingin Kansanteatterissa 1939.


title: Vastamyrkky (elokuva)

text: Menestyvä lääkäri Karina Sarkalahti muuttaa takaisin maalle kotipitäjänsä kunnanlääkäriksi. Hän havaitsee vakavia puutteita paikallisen tehdaslaitoksen työoloissa mutta konkurssin partaalla oleva tehdas ei ole valmis sijoittamaan varoja työolosuhteiden korjaamiseen. Pitäjä tarvitsisi myös oman sairaalan mutta siihen ei löydy varoja. Pankinjohtaja Magnus Varanko rakastuu Sarkalahteen ja ryhtyy puoltamaan hanketta.


title: Mauri Koskela

text:
Mauri Koskela (s. 19. syyskuuta 1960, Lappajärvi ) on suomalainen upseeri ja prikaatikenraali.
Koskela kävi Kadettikoulun 1980–1983 ja Sotakorkeakoulun 1993–1995. Hän toimi opetusupseerina Kymen Jääkäripataljoonassa 1983-1985 sekä linjan johtajana Reserviupseerikoulussa 1985–1987. Seinäjoen sotilaspiirissä hän työskenteli toimistoupseerina ja toimistopäällikkönä 1987–1993 sekä Vaasan sotilasläänissä osastopäällikkönä ja esikuntapäällikkönä 1995–2000. Porin prikaatissa hän toimi Satakunnan jääkäripataljoonan komentajana 2000–2003 ja esikuntapäällikkönä 2005–2007. Puolustusvoimien Kansainvälisen Keskuksen apulaisjohtajana Koskela oli 2003–2005 ja keskuksen johtajana 2007–2009 vastaten keskuksen siirrosta Niinisalosta Tuusulaan ja kriisinhallintaoperaatioiden johtovastuun siirrosta Puolustusvoimien Kansainväliseltä Keskukselta Porin Prikaatille. Vuonna 2009 hänet määrättiin Jääkäriprikaatin komentajaksi, josta Koskela siirtyi Maavoimien henkilöstöpäälliköksi 2012.


title: Mauri Koskela

text: Kansainvälisissä tehtävissä Koskela on toiminut Lähi-idässä, Euroopassa, Aasiassa ja Afrikassa. Hän toimi mm. UNMIL-operaation sotilaskomponentin esikuntapäällikkönä Liberiassa 2013–2014 ja UNDOF-operaation apulaiskomentajana Lähi-Idässä 2016-2018. Koskela oli ensimmäinen suomalaisen osaston vanhin Afganistanissa 2002, jossa hän toimi myös ISAF operaation siviili-sotilasyhteistyöosaston päällikkönä. Koskela oli mukana perustamassa Suomen ensimmäisiä EU:n taisteluosastoja sekä Kokonaisvaltaisen Kriisinhallinnan Osaamiskeskusta yhdessä CMC-Finlandin kanssa.


title: Mauri Koskela

text: Reserviin Koskela siirtyi vuoden 2015 alusta, jonka jälkeen hän on toiminut mm. Enontekiön kunnanjohtajana. Suomen Rauhanturvaajaliiton puheenjohtajana hän aloitti 2018.


title: Mauri Koskela

text: Ylennykset: vänrikki 1980, luutnantti 1983, yliluutnantti 1985, kapteeni 1990, majuri 1994, everstiluutnantti 2000, eversti 2006, prikaatikenraali 2013.


title: Naimisiin päiväksi

text: Naimisiin päiväksi oli suomalainen romanttinen komediaelokuva jonka ohjasi Yrjö Haapanen ja tuotti Filmitaito Oy. Elokuva valmistui 1946 ja se pohjautui Ilmari Unhon näytelmään "Päiväksi naimisiin" jonka ensi-ilta oli ollut Helsingin Kansanteatterissa 1942. Elokuvan yleisömenestys oli Helsingin ulkopuolella keskitasoa, Helsingissä sitä heikompi.


title: Naimisiin päiväksi

text: Justus-enonsa perintöä havittelevat serkukset ylioppilas Kalle Kirjava ja taiteilija Reino Riihelä tutustuvat Suomen kansalaisuutta hakeviin teatteriperheen tyttäriin Birgit ja Margit Marinoon. Kummallakin osapuolella on omat syynsä päästä päivän ajaksi naimisiin.


title: Pelle Petteri

text: Pelle Petteri oli suomalainen lyhyt komediaelokuva jonka ohjasi tuotti Suomi-Filmi Oy. Elokuva valmistui 1940.


title: Pelle Petteri

text: Kunnanlääkäri-isän lähdettyä potilaskäynnille hänen poikansa ryhtyy valelääkäriksi isänsä tilalle.


title: Jalo Järnefelt

text: Jalo William Järnefelt (7. maaliskuuta 1865 Kaavi – 3. kesäkuuta 1920 Nummelan parantola, Nurmijärvi) oli suomalainen pankki- ja valtiopäivämies.


title: Jalo Järnefelt

text: Jalo Järnefeltin vanhemmat olivat rovasti Klas Erik Järnefelt ja Ida Emilia Ottelin ja puoliso vuodesta 1911 Nadesha Biranoff. Soittotaiteilija, kirjailija John Järnefelt oli Jalo Järnefeltin veli, samoin kuin Suomen Pankin taloudenhoitajana ja setelipainon valvojana toiminut Armas Gideon Järnefelt. Jalo Järnefelt tuli ylioppilaaksi Jyväskylän lyseosta 1882. Oikeustutkinnon hän suoritti 1886 ja sai varatuomarin arvon 1889. Suomen Pankissa Järnefelt työskenteli vuodesta 1895, johtajana 1903–1920. Henkivakuutusyhtiö Suomen johtokunnan jäsen Järnefelt oli vuodesta 1906, toimien myös johtokunnan puheenjohtajana. Järnefelt oli useaan otteeseen valtiopäiväedustaja, alkaen vuodesta 1897.


title: Pauli Lehtinen

text: Pauli Eino Olavi Lehtinen (s. 1923 Lappeenranta) on suomalainen arkkitehti.


title: Pauli Lehtinen

text: Lehtinen opiskeli arkkitehdiksi Teknillisen korkeakoulun arkkitehtiosastolla 1944–1950. Hän aloitti uransa SOK:n palveluksessa jo 1947 ja toimi valmistuttuaan suunnittelevana arkkitehtinä ja pääsuunnittelijana SOK:n rakennusosastolla. Hän oli rakennusosaston johtajana 1970-luvun alusta lähtien. Lehtinen jäi eläkkeelle 1982. Lehtinen profiloitui erityisesti suurten tavaratalojen suunnittelijaksi ja oli suunnittelemassa ainakin 17 eri tavarataloa eri puolille Suomea. Hän suunnitteli myös hotelleja ja liike- sekä teollisuusrakennuksia.


title: Olli Kivioja

text: Olli Veikko Kivioja (1. helmikuuta 1925 – 5. syyskuuta 2018) oli suomalainen kirurgi ja lääkintöneuvos. Hän teki elämäntyönsä Helsingin Diakonissalaitoksen kirurgian ylilääkärinä.


title: Olli Kivioja

text: Kivioja syntyi Kalajoella Vilho Kiviojan 11-lapsisen pappisperheen neljänneksi vanhimpana lapsena. Jatkosodassa 18-vuotias Kivioja tuli jalkaväen täydennysmiehenä Uhtuan rintamalle vuonna 1943, mutta vaihtoi aselajia ja kouluttautui lentäjäksi Kauhavan ilmasotakoulussa 1943. Hän ehti lentää Blenheim-pommituslaivueessa vuoden 1944 taisteluissa. Hän toimi sotilaslentäjien veteraaniyhdistys Pilvenveikkojen puheenjohtajana 2003–2011 ja oli yksi yhdistyksen viimeisistä elossa olleista jäsenistä. Vuosina 1969–1991 Kivioja oli sivutoiminen ilmailuviranomaisen asiantuntijalääkäri ja 1980-luvun alkupuolella Suomen Ilmailulääketieteellisen Yhdistyksen puheenjohtaja.


title: Olli Kivioja

text: Ikänsä liikuntaa harrastanut Kivioja innostui 60-vuotiaana maratonjuoksusta yhdessä poikansa kanssa ja kilpaili sitten veteraanisarjassa ympäri maailmaa.


title: Olli Kivioja

text: Kiviojalta ilmestyi 1990-luvulla yhdessä toimittaja Maarit Huovisen kanssa kirjoitettu omaelämäkerta "Kirurgin muistelmia" (WSOY 1993).


title: Concordia Sagittaria

text: Concordia Sagittaria on kaupunki Venetsian metropolikaupungissa, Venetossa, Italiassa. Kaupungin pinta-ala on 68,4 neliökilometriä ja asukasluku noin kymmenen tuhatta. Kaupungin paikalla oli aikoinaan roomalainen siirtokunta ja linnoitus Iulia Concordia.


title: Concordia Sagittaria

text: Iulia Concordia oli alun perin linnoituksen ulkopuolelle syntynyt kylä ("vicus"), mutta kasvoi nopeasti sen hyvän sijainnin vuoksi. Se sijaitsi Via Annian ja Via Postumian varrella Altinumin ja Aquileian puolessa välissä. Nimi "Iulia Concordia" juhlisti Julius Caesarin ja Octavianin vuonna 42 eaa. tekemää liittoutumaa. Myöhäisroomalaiskaudella paikalla oli huomattava germaanis- ja gallialaissperäisten Roomaa palvelleiden sotilaiden varuskunta. Attilan hunnit tuhosivat lopulta kaupungin.


title: Pietari Eksorsisti

text: Pyhä Pietari Eksorsisti (kuollut 304 Rooma, Italia) oli roomalainen eksorsisti ja marttyyri. Hänen kerrotaan auttaneen pyhän Rooman Artemiuksen, pyhän Rooman Candidan ja pyhän Rooman Pauliinan käännyttämisessä. Hän kuoli pyhän Marcellinuksen kanssa keisari Diocletianuksen vainoissa ja varhaisin tieto heidän marttyyriudestaan tulee paavi Damasukselta (384). Pyhimyksen muistopäivää vietetään 2. kesäkuuta ja hänet mainitaan myös messun kaanonissa. Taiteessa pyhä Pietari Eksorsisti on kuvattu pyhän Marcellinuksen kanssa keski-ikäisenä miehenä tonsuurin kanssa käärö tai kruunu käsissään.


title: Pietari Eksorsisti

text: Pyhää Pietari Eksorsistia on muistettu seuraavassa latinankielisessä kollehtarukouksessa:


title: Pietari Eksorsisti

text: “"Deus, qui nos ánnua beatórum Mártyrum tuórum Marcellíni, Petri atque Erásmi sollemnitáte lætíficas: præsta, quǽsumus; ut, quorum gaudémus méritis, accendámur exémplis." “


title: Pietari Eksorsisti

text: Messun kaanonissa häntä on muistettu seuraavasti:


title: Pietari Eksorsisti

text: “"Nobis quoque peccatóribus Extensis manibus ut prius, secrete prosequitur: fámulis tuis, de multitúdine miseratiónum tuárum sperántibus, partem áliquam et societátem donáre dignéris, cum tuis sanctis Apóstolis et Martýribus: cum Ioánne, Stéphano, Matthía, Bárnaba, Ignátio, Alexándro, Marcellíno, Petro, Felicitáte, Perpétua, Agatha, Lúcia, Agnéte, Cæcília, Anastásia, et ómnibus Sanctis tuis: intra quorum nos consórtium, non æstimátor mériti, sed véniæ, quaesumus, largítor admítte. Iungit manus. Per Christum, Dóminum nostrum."”


title: STN

text: STN voi viitata johonkin seuraavista:


title: Sirkka Viitanen

text: Sirkka Viitanen (12. kesäkuuta 1922 Eura – 10. kesäkuuta 2018 Helsinki) oli liikunnanohjaaja ja kansantanssipedagogi.


title: Sirkka Viitanen

text: Hän työskenteli nuoruudessaan Kauttuan paperitehtaalla ja valmistui liikunnanohjaajaksi Suomen Urheiluopistosta 1949. Hän toimi Suomen nuorison liiton liikunnanohjaajana ja kulttuurisihteerinä 1954–87. Hän oli tutustunut laajasti kansainväliseen tanssiperinteeseen ja opiskeli tanssia eri puolilla Eurooppaa. Hän ohjasi Karjalan Nuorten tanssiryhmää vuosina 1956–1975.


title: Sirkka Viitanen

text: Viitanen perusti Suomen ensimmäisen ammattimaisen kansantanssiryhmän Katrillin ensitanssija Doris Laineen ja kriitikko Irma Vienola-Lindforsin kanssa. Katrillissa koulutus sisälsi suomalaisen ja sukukansojen tanssiperinteen lisäksi klassista balettia. Koreografeina olivat muun muassa Marjo Kuusela ja Liisa Priha. Viitanen oli vuoteen 1991 mukana Katrillin toiminnassa. Hän sai opetus- ja kulttuuriministeriön vuosittain jakaman Suomi-palkinnon 1997.


title: Saint-Paul

text: Saint-Paulin (epävirallisesti myös St Paul ja Saint-Paul de la Reunion) kaupunki sijaitsee Réunion saarella, joka on Ranskan merentakainen departementti ja hallintoalue Intian valtamerellä Madagaskarin itäpuolella. Osana Ranskaa se on myös osa Euroopan unionia ja euroaluetta. Vuoden 2009 arvion mukaan koko saarella oli noin 827 000 asukasta. Saint-Paulin kaupunki toiseksi suurin kaupunki Reunion-saarella.


title: Saint-Paul

text: Kaupunki on kolmion muoto, jonka alkaa rannikolta länsipuolelta ja kohti itää sijaitsee vuoren huippu kohti saaren keskustaa. Kaltevuutta on 2204 metriä 10 km matkalla kapungista kymmenen kilometrin päähän kohti vulkaanisia vuoria (3071 m). Tämä selittää jakautumisen kolmeen ilmasto- ja kasviasteikkoonSt. Paul mainitaan ensimmäisen kerran kartoissa ritari ja luonnontieteilijä Etienne de Flacourtin Itä-Intian matkoilla. Läheiset saaret kuten Madagaskar kirjattiin karttoihin 1649. Flacourtin oli määrä perustaa siirtokunta ja linnoitus Fort Dauphin nykyiseen Madagaskariin vuonna 1643.


title: Saint-Paul

text: Useimmat historioitsijat uskovat, että nimi annettiin vuonna 1642 komentaja Jacques Pronisin Madagaskarin matkalla. Pronis laski ankkurit 29.6.1642 lahteen Saint-Paulin vesillä, ja seuraavana päivä 30.6 vietettiin apostoli Paavali Tarsus (apostoli Paul) muistoksi juhlaa kristillisen kalenterin mukaan.


title: Rampe de Laffreyn onnettomuus 2007

text: Rampe de Laffreyn onnettomuus 2007 tapahtui 22. heinäkuuta 2007, kun puolalaisia pyhiinvaeltajia kuljettanut linja-auto ajautui ulos tieltä ja syöksyi rotkoon Vizillen kunnassa Isèressä, Ranskassa. Onnettomuudessa kuoli 26 ihmistä. Lisäksi 24 loukkaantui, heistä 14 vakavasti.


title: Rampe de Laffreyn onnettomuus 2007

text: Onnettomuus tapahtui vaaralliseksi tiedetyllä Rampe de Laffreyn jyrkällä alamäkiosuudella, jossa oli aiemminkin tapahtunut vakavia onnettomuuksia. Tieosuus ei onnettomuuden aikaan ollut sallittu raskaille ajoneuvoille ilman poikkeuslupaa, mutta kuljettaja päätti varoituskylteistä huolimatta ajaa sen kautta. Kuljettajan mukaan bussin jarrut pettivät alamäessä.


title: Rampe de Laffreyn onnettomuus 1975

text: Rampe de Laffreyn onnettomuus 1975 tapahtui 2. huhtikuuta 1975, kun pyhiinvaeltajia kuljettanut linja-auto ajautui ulos tieltä ja syöksyi rotkoon Vizillen kunnassa Isèressä, Ranskassa. Onnettomuudessa kuoli 29 ihmistä. Onnettomuuden aiheutti jarruvika, jonka seurauksen linja-auton vauhti kiihtyi alamäessä 120 km/h:iin. Auto ajautui ulos tieltä ja putosi 75 metrin matkan rotkoon. Onnettomuus tapahtui Rampe de Laffreyn jyrkällä alamäkiosuudella, jossa oli aiemminkin tapahtunut vakavia onnettomuuksia. Se oli hyvin samankaltainen samalla paikalla kaksi vuotta aiemmin sattuneen onnettomuuden kanssa.


title: Rampe de Laffreyn onnettomuus 1975

text: Onnettomuuden seurauksena Ranskassa alettiin valvoa tarkemmin sähköisiä jarrujärjestelmiä ja katsastaa raskaita ajoneuvoja vuosittain.


title: Rampe de Laffreyn onnettomuus

text: Rampe de Laffreyn onnettomuus voi tarkoittaa seuraavia yhtenä Ranskan vaarallisimmista tieosuuksista pidetyllä Rampe de Laffreylla sattuneita onnettomuuksia:


title: Salibandyn C-tyttöjen SM-sarja

text: C-tyttöjen SM-sarja on Salibandyliiton järjestelmä C-tyttöjen korkein sarjataso. Sarja pelataan turnausmuotoisena yhdessä 10 joukkueen lohkossa. Peliaika otteluissa on 3x15 minuuttia juoksevaa peliaikaa.


title: Simpele (taajama)

text:
Simpele on Rautjärven kuntakeskus. Nykyisellä Simpeleen taajamalla tarkoitetaan käytännössä entisen Simpeleen kunnan Kivijärven kylän aluetta. Simpeleen ja Rautjärven kuntaliitoksen yhteydessä Kivijärven kylän nimi muutettiin Simpeleeksi. Paikannimenä Pohjois-Pohjanmaalla sijaitseva Kempele on nimenä samankaltainen, mutta taipuu eri tavoin.
Simpele tunnetaan vuonna 1906 käynnistyneestä Aktiebolaget Simpeleen paperitehtaasta, nykyisestä Metsä Boardin (ent. M-real) Simpeleen kartonkitehtaasta ja Marja-Liisa sekä Harri Kirvesniemestä. Silloisen Parikkalan kunnan ja myöhemmin Simpeleen kunnan Kangaskoskella oli 1900-luvun alkupuolella toiminnassa myös toinen paperitehdas, Kangaskosken paperitehdas.


title: Simpele (taajama)

text: Historian saatossa Simpeleen tehdasyhdyskunnan ja sitä myöten myös koko kunnan elämään sekä kehitykseen vaikutti voimakkaasti nykyisen UPM:n edeltäjäyhtiö Yhtyneet Paperitehtaat; kunnan ja ympäröivän yhteiskunnan sekä tehtaan välinen side oli tunnetusti tiivis. Aktiebolaget Simpele oli ensimmäinen Yhtyneiden Paperitehtaiden kolmesta kantatehtaasta, jonka edustajaksi ja samalla myös omistajaksi Yhtyneiden Paperitehtaiden perustaja, kenraali Rudolf Walden tuli vuonna 1911, ottaakseen seuraavan vuoden alusta hoitaakseen Simpeleen tehtaan paperien myyntiä Venäjälle Pietarissa olleen agentuuriliikkeensä kautta. Yhtyneet Paperitehtaat perustettiin vuonna 1920.


title: Simpele (taajama)

text: Simpeleen tehdasyhdyskunnalle asemakaavan laati vuonna 1917 Viipurin kaupunginarkkitehtinakin toiminut Uno Ullberg. Simpeleen taajamarakenne poikkeaa tyypillisestä maalaiskunnasta, ja se on aluesuunnittelun sekä teknisen infrastruktuurin puolesta rakennettu kaupunkimaisesti.


title: Simpele (taajama)

text: Simpeleellä on oma paloasema, joka kuuluu Etelä-Karjalan pelastuslaitokseen.


title: Simpele (taajama)

text: Elinkeinoelämän osalta Simpeleen elinkeinorakenne on hyvin pitkälle teollisuuspainotteinen, suurimman työantajan ollessa Metsä Board Simpele. Paikkakunnalla merkittävähkönä työllistäjänä puunjalostusteollisuutta edustaa myös puunjalostusalan perheyritys Vankkapuu Oy, joka Simpeleen alueella toimivissa kahdessa yksikössään Änkilänmäellä Änkilän kylässä ja Metsä Board Simpeleen tehdasalueella Proomuniemessä valmistaa teollisuuden tarpeisiin kuormalavoja, rullanpäätulppia lähinnä paperi- ja kartonkiteollisuudelle sekä lisäksi kierrättää kartonkihylsyjä.


title: Simpele (taajama)

text: Muita teollisuusyrityksiä ovat mm. valmisbetonia valmistava ja toimittava Karjalan Betoni Oy, ja pakkaus- ja graafiselle teollisuudelle stanssityökaluja valmistava Polytronic Oy sekä teollisuuden palveluyrityksien puolelta Botnia Mill Servicen Simpeleen toimisto ja Projektipalvelu Tiainen Oy.


title: Simpele (taajama)

text: Kaupan- ja palvelualalla toimivat muun muassa 24h avoinna oleva liikenneasema Teboil Simpele, Neste Simpele huoltoasema, päivittäistavarakaupat (K-Market Hermanni ja S-market Simpele), ja erikoiskaupat, kuten Simpeleen Apteekki, urheiluliike Simpeleen Urheilu Naukkarinen & Naukkarinen sekä rautakauppa Maasälpä Jorma Repo Ky, joka valmistaa myös keittiökalusteita kalustetehtaallaan. Erilaisten pakkaustuotteiden agentuurikaupassa toimii Paras Pakkaus Oy.


title: Simpele (taajama)

text: Muita palveluyrityksiä edustavat mm. paikallinen pankki Simpeleen Osuuspankki ja IT-alan palveluyritys IT-Lähituki Backman-Hyrkäs Oy sekä Änkilän Hoivapalvelu Oy:n ylläpitämä, tehostettua palveluasumista tarjoava Silamuskoti.


title: Simpele (taajama)

text: Simpele sai oman paikallislehden vuonna 1952, jolloin Kaakkoisseutu alkoi ilmestyä. Lehti ilmestyi parin ensimmäisen näytenumeron verran Simpeleen seutu -nimisenä, jonka jälkeen nimi muuttui Kaakkoisseuduksi. Lehdestä muodostui Simpeleen ja Rautjärven sekä myöhemmin, vuonna 1973 tapahtuneen kuntaliitoksen jälkeen nykyisen Rautjärven kunnan paikallislehti.


title: Simpele (taajama)

text: Kaakkoisseutu ja parikkalalainen Parikkalan Sanomat yhdistyivät vuonna 2007 nykyiseksi Parikkalan-Rautjärven Sanomiksi.


title: Quake Champions

text: Quake Champions on id Softwaren kehittämä ja Bethesda Softworksin vuonna 2017 julkaisema ensimmäisen persoonan ammuntapeli Microsoft Windowsille.


title: Maria Wern

text: Maria Wern on kuvitteellinen hahmo Anna Janssonin kirjoittamassa etsiväsarjassa. Ensimmäinen kirja sarjassa, "Stum sitter guden", julkaistiin vuonna 2000.


title: Maria Wern

text: Wern on nuori poliisi, joka kirjoissa kamppailee saadakseen oman elämänsä kahden lapsen kanssa toimimaan yhdessä työelämän kanssa. Varhaisissa kirjoissa hän on toimessa kuvitteellisessa Kronvikenin kaupungissa, mutta myöhemmissä kirjoissa hän työskentelee lomalla Gotlannin saarella ja muuttaa myöhemmin sinne. TV-sarjassa ja elokuvissa Maria Werniä näyttelee  Eva Röse."Artikkeli on käännetty ruotsinkielisen Wikipedian artikkelin "Maria Wern" pohjalta."


title: Swattaus

text: Swattaukseksi kutsutaan häiriköinnin tai kiusaamisen muotoa, jossa viranomaisia huijataan lähettämään poliisin erikoisjoukot toisen henkilön kotiosoitteeseen. Tämä tapahtuu yleensä virheellisellä ilmoituksella vakavasta rikoksesta, kuten pommiuhasta, henkirikoksesta tai panttivankitilanteesta.


title: Swattaus

text: Swattausta pidetään terrorismina, sillä sen tavoitteena on aiheuttaa uhrilleen pelkoa ja asettaa tämä loukkaantumisen tai kuoleman vaaraan.


title: Swattaus

text: Ilmiö on tunnettu lähinnä Yhdysvalloissa, mutta sitä on esiintynyt myös muun muassa Suomessa.


title: Matias I

text: Matias I voi viitata ainakin seuraaviin henkilöihin:


title: ET Teatteri

text: ET Teatteri (viroksi ET Teater) on suomenvirolaisten teatteri, joka perustettiin 2. lokakuuta 2015 Helsingissä. Teatterin perustaja ja johtohahmo on suomalaisvirolainen näyttelijä ja elokuvantekijä Mait Lepik.


title: ET Teatteri

text: Teatterin ohjelmisto koostuu vironkielisistä ja pääasiallisesti virolaisista näytelmistä. Harrastelijateatterin näyttelijät ovat saaneet koulutusta alansa parhailta näyttelijöiltä ja ovat hankkineet esiintymiskokemusta erilaisissa TV- ja elokuvarooleissa.


title: Jesse Ruotsi

text: Jesse Ruotsi (s. 21. kesäkuuta 1999 Luumäki) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan keskushyökkääjä. Ruotsi pelannee lähinnä seuran A-nuorissa.


title: Jesse Ruotsi

text: Ruotsi on Saimaan Pallon kasvatti. Hän siirtyi B-juniori-ikäisenä Rauman Lukkoon kaudeksi 2016–2017. Ruotsi pelasi suurimman osan kaudestaan seuran A-nuorissa, jossa hän voitti kauden päätteeksi SM-pronssia.


title: Jesse Ruotsi

text: Kesällä 2018 Ruotsi nousi Lukon SM-liigajoukkueeseen. Hän teki liigadebyyttinsä kauden 2018–2019 toisella kierroksella 15. syyskuuta 2018 Pelicansia vastaan. Ruotsi merkittiin Lukon nelossentteriksi laidoilleen Eetu Koivistoinen ja Aaro Vidgren. Hän sai ottelussa jääaikaa 7.04 minuuttia ja Ruotsi keräsi teholukeman -1.


title: Jesse Ruotsi

text: Ruotsi on pelannut kolme nuorten ja 21 poikien maaottelua.


title: Nikita Boriso-Glebsky

text: Nikita Boriso-Glebsky (myös Borisoglebsky, s. 1985 Volgodonsk) on venäläinen viulisti. Suomalaiset muistavat hänet Sibelius-viulukilpailun 2010 voittajana, minkä lisäksi hän on voittanut Tšaikovski-kilpailun Moskovassa 2007, Kuningatar Elisabeth -kilpailun Brysselissä 2008 ja Fritz Kreisler -viulukilpailun Wienissä 2010.


title: Nikita Boriso-Glebsky

text: Boriso-Glebsky valmistui Moskovan Tšaikovski-konservatoriosta vuonna 2005 ja jatkoi opintojaan Eduard Grachin ja Tatjana Berkulin johdolla Venäjällä sekä Belgiassa Chapelle Musicale Reine Elisabeth -oppilaitoksessa Augustin Dumayn oppilaana.


title: Nikita Boriso-Glebsky

text: Boriso-Glebsky tekee kiertueita ympäri maailmaa sekä orkesterien solistina että resitaaleja antaen. Hän on ollut perustamassa vaihtuvakokoonpanoista Rubik Ensemble -kamarimusiikkiorkesteria ja levyttänyt Henri Vieuxtempsin ja Édouard Lalon sävellyksiä. Hän soittaa Matteo Goffrillerin rakentamaa viulua vuosilta 1720–1730.


title: Kevin Koski

text: Kevin Koski (s. 13. lokakuuta 1997 Turku) on suomalainen jääkiekkopuolustaja, joka edustaa SM-liigajoukkue Turun Palloseuraa. Hän pelannee lähinnä seuran A-nuorissa, joiden kapteenina Koski toimii.


title: Kevin Koski

text: Koski on Turun Palloseuran oma kasvatti. Hän voitti kauden 2013–2014 päätteeksi TPS Akatemian joukkueessa B-nuorten Suomi-sarjan mestaruuden. Kaudella 2014–2015 Koski toimi TPS:n B-nuorten varakapteenina. Hän pelasi osan kaudestaan myös seuran A-nuorissa, jossa Koski voitti kauden päätteeksi Suomenmestaruuden. Kaudella 2015–2016 hän edusti joukkuetta myös Junior Club World Cupissa. Kaudella 2016–2017 Koski nousi TPS:n kapteeniksi. Hän oli viidellä osumallaan joukkueen eniten maaleja tehnyt puolustaja Eetu Anderssonin ja Aleksi Anttalaisen kanssa.


title: Kevin Koski

text: Kaudella 2018–2019 Koski nousi TPS:n SM-liigajoukkueeseen. Hän teki liigadebyyttinsä runkosarjan toisella kierroksella 15. syyskuuta 2018 vieraissa Porin Ässiä vastaan. Koski nousi TPS:n kokoonpanoon Topi Jaakolan jouduttua sivuun. Hänet merkittiin TPS:n seitsemänneksi puolustajaksi. Koski sai ottelussa jääaikaa 5.03 minuuttia ja hän keräsi teholukeman -1.


title: Keira Knightleyn filmografia

text: Tämä on Keira Knightleyn filmografia sisältäen teatteriesiintymiset ja palkinnot.


title: Mary Wroth

text: Mary Wroth (18. lokakuuta 1587 – 1651 t. 1653), lady, Englannin renessanssin aikainen englantilainen runoilija. Hän kuului merkittävään kirjalliseen sukuun ja oli ensimmäisiä brittiläisiä naisrunoilijoita, jotka ovat saaneet pysyvän maineen. Hänen tunnetuimpia tekstejään on "The Countess of Montgomery's Urania", joka on ensimmäinen englantilaisen naisen kirjoittama yhä olemassa oleva proosamuotoinen romanssi. Toinen hänen tekstinsä on "Pamphilia to Amphilanthus", joka on aikajärjestyksessä toinen tunnettu englantilaisen naisen kirjoittama sonettisarja.


title: Mary Wroth

text: Wrothin teos on myös pastoraalinäytelmä "Love's Victory" (myös "Love's Victorie"), jonka kantaesitys on vasta 2018. Aikalaiskriitikot pitivät naisten tekstejä huonompina kuin miesten. Naiset eivät myöskään saaneet renessanssiajan Englannissa esiintyä: laki kielsi esiintymisen sopimattomana.


title: Erik Autio

text: Erik Autio (s. 23. heinäkuuta 1995 Espoo) on suomalainen jääkiekkopuolustaja, joka pelaa SM-liigajoukkue Saimaan Pallossa.


title: Erik Autio

text: Autio on Espoon Jääklubin kasvatti. Hän siirtyi C-juniori-ikäisenä Espoo Bluesiin. Autio oli kaudella 2010–2011 C-nuorten SM-karsinnoissa joukkueensa tehokkain puolustaja tehoilla 3+7=10. Hän voitti kauden päätteeksi sekä B- että C-nuorten Suomenmestaruuden. Kaudella 2011–2012 Autio toimi Bluesin B-nuorten varakapteenina. Hän voitti kauden päätteeksi B-nuorten SM-hopeaa. Kaudella 2012–2013 Autio voitti B-nuorten SM-sarjan pudotuspelien puolustajien maalipörssin viidellä osumallaan. Kaudella 2013–2014 hän toimi Bluesin A-nuorten varakapteenina. Autio voitti kauden päätteeksi A-nuorten Suomenmestaruuden.


title: Erik Autio

text: Vuodet 2014–2018 Autio kävi Pennsylvanian osavaltionyliopistoa. "Senior -vuotenaan" 2016–2017 hänellä oli koko NCAA:n paras teholukema (+33). Autio voitti Big Ten Conferencen mestaruuden ja hänet valittiin sarjan finaaleiden tähdistökentälliseen. Kesällä 2017 Autio osallistui Buffalo Sabresin kehitysleirille. "Senior -vuotenaan" 2017–2018 hän toimi Penn Staten varakapteenina.


title: Erik Autio

text: Kaudeksi 2018–2019 Autio siirtyi 1+1-vuotisella sopimuksella SM-liigajoukkue Saimaan Palloon. Joukkuetta valmentaa hänelle Bluesin junioreista tuttu Tero Lehterä. SaiPassa pelasi ennestään jo Aution suosituksesta Suomeen siirtynyt, hänen kanssaan Penn Statessa pelannut David Goodwin. Autio teki liigadebyyttinsä runkosarjan avauskierroksella 14. syyskuuta 2018 vieraissa KooKoota vastaan. Hänet merkittiin SaiPan kolmospuolustajapariin Kalle Maalahden viereen. Autio sai ottelussa jääaikaa 22.47 minuuttia. Liigauransa avausmaalin hän teki kymmenennessä ottelussaan 10. lokakuuta 2018 vieraissa Kalevan Palloa vastaan. Eetu Qvist valitsi Aution ottelun Alumnien tähtien kolmostähdeksi.


title: Erik Autio

text: Autio pelasi alle 18-vuotiaiden MM-kilpailuissa vuonna 2013, jolloin hän voitti pronssia. Autio voitti Suomen sisäisen tehotilaston lukemalla +6. Hän pelasi myös alle 18-vuotiaiden Ivan Hlinkan muistoturnauksessa vuonna 2012, jolloin Autio voitti hopeaa. Hän on kuulunut myös Suomen alle 20-vuotiaiden maajoukkueen kapteenistoon.


title: Erik Autio

text: Aution isoveli Olli ja pikkuveli Oskar ovat pelanneet myös jääkiekkoa. Olli pelasi puolustajana parhaimmillaan II-divisioonatasolla ja Oskar pelaa maalivahtina Pennsylvanian osavaltionyliopistojoukkueessa.


title: Erik Autio

text: Erik Autio valmistui ylioppilaaksi Haukilahden lukiosta keväällä 2014.


title: Carrera Panamericana

text: La Carrera Panamericana (myös: "Carrera Panamericana «Mexico»" (virallinen nimi) tai lyhyemmin "Carrera Mexicana") oli Meksikon valtion ja sen yhteistyökumppaneiden 1950-luvulla järjestämä maantieajokilpailu. Viisi kertaa vuosina 1950–1954 pidetty kilpailu ajettiin monipäiväisenä useissa etapeissa, ja siinä kisattiin kelloa ja enimmäisaikarajaa vastaan. Ajoreitin pituus oli 3 436 kilometriä tai 2 178 (kokonaisreitti) ja 2 135 (kilpaosuus ) mailia vuonna 1950, mutta pituus vaihteli vuosittaisen reitin mukaan.


title: Carrera Panamericana

text: Ensimmäinen Carrera Panamericana starttasi 5. toukokuuta 1950, eli kansallisena "Cinco de Mayo"-juhlapäivänä, ja se oli tarkoitus ajaa vain tämän yhden kerran Panamericana-valtatien ensimmäisen, Meksikon osuuden avaamisen juhlistamiseksi, sekä turistien houkuttelemiseksi. Eräänä lajinsa viimeisistä, pisimpänä, nopeimpana ja villeimpänä kilpailu saavutti kuitenkin suuren suosion Amerikkojen omintakeisena versiona Mille Migliasta yhdysvaltalaisten kilpailijoiden piirissä, ja Meksikon suuri yleisö tuli miljoonapäin seuraamaan sitä: siksi se järjestämistä jatkettiin vuosina 1951 ja 1952. Vuosina 1953 ja 1954 se oli urheiluautojen MM-sarjan osakilpailu, sillä se oli jo vuodesta 1951 lähtien noussut eurooppalaisten valmistajien tehdastiimien mittelöksi. Vuonna 1955 vaarallisena tunnettu (28 kuolonuhria 1950-1954) Carrera Panamericana peruutettiin reaktiona Le Mansin 24 tunnin ajossa sattuneeseen suuronnettomuuteen, ja sen järjestämiseen tuli pitkä tauko.


title: Carrera Panamericana

text: Vuodesta 1988 lähtien "Carrera Panamericana" on järjestetty uudistettuna, nykyisen Mille Miglian tapaisena, kilpailullisia erikoiskokeita sisältävänä muistoajona ennen vuotta 1955 valmistuneille autoille, joskin kilpaluokkien määrä on laaja. Vuodesta 2006 lähtien on veteraaniautojen lisäksi sallittu "Unlimited"-luokka uudemmille urheilullisille autoille. Suomalaisvoittajia olivat vuonna 2010 Harri Rovanperä/Jouni Närhi Studebaker-autolla. Kulttuuriltaan omaperäisenä, kiehtovana kilpailuna ja seikkailuna Carrera Panamericana nauttii yhä edelleen suurta kansainvälistä suosiota. John Fitchin sanoin: ""The Panamericana remains one of the magnificent adventures in the history of the automobile""


title: Carrera Panamericana

text: Reittinä käytettiin vuonna 1950 valmistunutta, Meksikoa halkovaa osuutta Carretera Panamericana-valtatiestä, mikä itsessään syntyi yhdistelmänä vuodesta 1935 lähtien rakenteilla olleista pohjoisesta "Carretera Central"-tiestä (Teksasin rajalta Mexico Cityyn) sekä eteläisestä "Carretera Cristobal Colon"-tiestä (Mexico Citystä Guatemalan rajalle), mikä ilmenee myös kilpailun nimestä. Juuri Meksikon osuus Amerikkojen halki kulkevasta yhteydestä, joka oli vuoden 1889 pan-amerikaanisessa konferenssissa esitetty ensin toteutettavaksi rautatienä, toteutus haasteiden vuoksi vuonna 1923 kuitenkin muutettu maantieyhteydeksi, johon Amerikkojen valtiot olivat sitoutuneet toistuvilla yhteispäätöksellä, oli helmikuussa 1950 valmistunut ensimmäisenä väylän osuutena käytettävään kuntoon. Taloudellisesti mittavaan ponnistukseen liitettiin Meksikossa suuria edistyksen, vaurastumisen ja maan aiemmin takapajuisen imagon kohottamisen odotuksia.


title: Carrera Panamericana

text: Kilpailun päätarkoitus olikin paitsi juhlistaa "Pan-Am":in valmistumista, myös kilpailulla saavutettavan huomioarvon kautta kehittää turismia Meksikoon uuden valtaväylän kautta. Kilpailun odotettiin myös lisäävän kanssakäyntiä ja teollista yhteistyötä Meksikon ja sen rikkaan pohjoisen naapurivaltion välillä. Toisaalta kilpailu kiinnosti yhdysvaltalaisia autonvalmistajia keinona tehdä tuotteensa tutummiksi latinalaisen Amerikan alueella. Meksikon valtion tukena olivat järjestöt "Asociación Mexicana Automovilistica" (AMA), Meksikon moottoriurheilua ohjaava "Asociación Nacional de Automovilísmo" (ANA), sekä tärkeän neuvonantajan roolissa yhdysvaltalainen "American Automobile Association" (AAA). Järjestelyistä vastasi Enrique Martín Moreno, ja kilpailujohtaja oli Mexico Cityssä Pontiac-liikettä johtava Antonio Cornejo. Järjestelyissä konsultoitiin "Mille Miglia"-kilpailuun hyvin perehtyneitä italialaisia asiantuntijoita, muun muassa sen perustajiin kuulunutta Giovanni Canestrinia, sekä Meksikossa toiminutta moottorijournalisti Attila Camisaa. Villi Carrera Panamericana olikin eräs viimeisistä jo vanhanaikaiseksi käyvistä, pisteestä pisteeseen ajettavista pitkän matkan maantiekilpailuista (Murphy), ja se toimi katalysaattorina paitsi yhdysvaltalaisten autonvalmistajien sodanjälkeiselle paluulle moottoriurheilun pariin tehtaiden omilla kilpaosastoilla ja -talleilla, ja siten moottoriurheilun monipuolisen alihankkinaverkoston kasvulle, myös merkittävänä ponnahduslautana eurooppalaisille valmistajille - esimerkiksi toimintaansa aloitteleville Ferrarille (Enzo Ferrari nimesi vuoden 1951 voittaja-auton Luigi Chinettin merkin edustajaksi Yhdysvalloissa) ja Porschelle - nousta kilpailun suoman vertailutilaisuuden kautta varakkaan yhdysvaltalaisen urheiluautojen ostajakunnan tietoisuuteen.


title: Carrera Panamericana

text: Se ajettiin ensin pohjois-etelä -suunnassa Meksikon ja Yhdysvaltain Teksasin El Pason ja Rio Grande-rajajoen vastarannalla sijaitsevasta Ciudad Juárezista reittiä Chihuahua - Parrál - Durango - Léon - Mexico City - Puebla - Oaxaca kautta Guatemalan vastaisen rajan Ciudad Cuauhtémoc:iin (rajakylän nimi: El Ocotal) vuonna 1950, mutta suunta käännettiin jo 1951 pysyvästi päinvastaiseksi, llian pienen Ciudad Cuauhtémocin sijaan suuremmasta Tuxtla Gutiérrez-kaupungista Ciudad Juàreziin: maaliin tulo USA:n rajalla oli näin runsaslukuisille yhdysvaltalaisille osallistujille sopivampi, ratkaisu lisäsi katsojamääriä ja median kiinnostusta. Rajajoen sillalle sijoitettua maalia kohti käännetyn suunnan, myös loppuetappien sallimien korkeiden ajonopeuksien vuoksi, kilpailun lempinimeksi tuli "The Run for the River", joskin maali sijoitettiin myöhempinä vuosina 1953-1954 MM-osakilpailun suuren osallistujamäärän vuoksi Ciudad Juarezin lentokentälle. Myös järjestäjien, median, kilpailijoiden ja katsojien majoitustilat olivat maalin tuntuman suurissa taajamissa helpommin järjestettävissä, kun taas maan harvaan asutussa eteläisessä Chiapas-maakunnassa sijaitsevassa, pienessä Ciudad Cuauhtémocissa kilpailukaravaanin tarvitsemien palveluiden niukka tarjonta oli tuottanut ongelmia. Järjestäjien neronleimaus oli siirtää Carrera Panamericana-kilpailu jo vuodesta 1951 alkaen marraskuulle, jolloin Euroopan ja Yhdysvaltojen kilpailukausi oli valtaosin jo ohi: se saatiin viimein 1953 ja 1954 myös urheiluautojen MM-sarjan ratkaisevaksi päätöskilpailuksi, mikä kasvatti osallistujamääriä ja houkutteli entistä ammattimaisempia kilpailijoita. Moottoriurheilulle hyvin tyypilliseen tapaan tekniikkaa koskevien kilpailusääntöjen ja ammattitiimien sääntöjä kiertävien viritysten välille syntyi oma kilpailunsa, jota Murphy selostaa kirjassaan lukuisin esimerkein. Kilpailusta oli hämmästyttävän lyhyessä ajassa tullut hiottua bisnestä, samalla kun tekniikka edistyi 1950-luvulla suuremmin harppauksin kuin useimmat pystyivät käsittämään. Esimerkiksi Lincolnin vuonna 1952 full-size mallistonsa huippumalliksi esittelemä, vuodelle 1953 vanhan SV-moottorin tilalle tulleella, merkittävästi prepatulla OHV-V8:lla varustettu raskas Capri-loistoauto saavutti vaikealla vuoristoetapilla Puebla - Mexico City vuoden 1953 Panamericana-kilpailussa tarkalleen saman etappiajan eli keskinopeuden kuin kaksi vuotta aiemmin kevyt, vuoden 1951 kilpailun viimein voittanut Ferrari 212-kilpuri.


title: Carrera Panamericana

text: Viimein reitin käätäminen sijoitti loppuetapin helpoille ja vauhdikkaille tieosuuksille, kun loppuetappina vuonna 1950 oli vielä päällystämätön, vaikea 172 km osuus El Ocotaliin, mikä oli kilpailijoiden kokemien rikkojen tai vastoinkäymisten vuoksi sekoittanut tuloslaskentaa. Esimerkiksi kokonaiskilpailua vielä Pueblan tauolla johtaneen, vatsataudin vuoksi aikaa menettäneen ja kärkeä raivoisasti takaa-ajavan Johnny Mantzin Lincoln-autosta puhkesi peräti seitsemän rengasta viimeisen 90 mailin kivimurskalla päällystetyllä osuudella: vararenkaiden loputtua autokunta nilkutti maaliin kolmella ehjällä renkaalla, neljännen vanne jarrurummun ympärille murjottuna, ja eräs voittosuosikeista putosi dramaattisen loppuvaiheen vuoksi kilpailun yhdeksänneksi. Viimeisen etapin uhreja olivat myös NASCAR-suurmies Bill France ja hänen kartturinsa Chris Turner - tosin eri syistä: kauas kärjen taa jääneen Francen ajama Nash Ambassador-auto kärsi jäähdytinrikon ja jäi taipaleelle. Parivaljakko oli kuitenkin kuullut kuudentena kisassa olevan Roy Connerin jäävän pois kisan viimeiseltä etapilta sairastumisensa vuoksi, ja osti hänen Nash-autonsa (ja samalla 6. sijan) ajaakseen sen maaliin. Villinä miehenä tunnettu Turner pyyhälsi vaikean etapin aikana nuljulla Nashilla koko kilpailijajoukon ohi, kärsi rengasrikon, mutta nousi varapyörän alle laitettuaan kokonaisajassa takaisin voittokamppailuun: tilanne pakotti kilpailujohdon pitämään hätäkokouksen, jossa häikäisevästi ajanut Turner hylättiin sääntökirjasta löytyneen pykälän perusteella, mikä kielsi kilpa-auton miehistön vaihtamisen kesken kilpailun. Oaxacan-El Ocotalin välinen rankka finaali tuotti myös positiivisia yllätyksiä: kilpailussa tasaisesti kärjen tuntumassa pysytellyt, ja sen viimein voittanut autokunta McGriff/Elliott oli juuri tällä vaikealla loppuosuudella pystynyt kevyemmällä autollaan, ja rankkoihin oloihin kestävillä meksikolaisilla "General Popo"-renkailla varauduttuaan ajamaan johtavan Cadillac-autokunnan (Deal) kiinni, ja puristamaan siihen reilun minuutin etumatkan maalissa. Voittajatkin olivat kuitenkin onnekkaita, sillä rujokuntoisen tien keskiharjanteella ajanut McGriff osui hieman ennen maalia kovassa vauhdissa painanteeseen, auton jousitus pohjasi rajusti, ja pian maaliintulon jälkeen Oldsmobilen niin moottoriöljyt kuin loppu polttoainekin olivat valuneet ulos öljypohjan ja säiliön repeämistää. Strategisen ajotyylin jo varhain omaksunut Hershel McGriff jatkoi menestyksekästä karriääriään moottoriurheilussa aina 74 vuoden ikään vuonna 2002 asti, mutta oli 90-vuotiaana vanhin NASCAR-kilpailuun osallistunut kuljettaja startattuaan vielä vuoden 2018 K&N West-kilpailussa Tucson Speedwayllä.


title: Carrera Panamericana

text: Korkeusero reitillä oli suuri - alin kohta oli noin 100 metriä (328 jalkaa) merenpinnan tasosta, korkein taas peräti 3 196 metrissä ("Puerto del Aire"-sola Mexico Cityn ja Pueblan välisellä etapilla), eteläisen osan reitistä sijaitessa 1 500 ja 2 400 metrin välillä - mikä oli haaste paitsi jo kuljettajien fysiologialle vuorien ohuen ilman ja kylmyyden vuoksi, myös esimerkiksi kilpa-autojen sytytyslaitteiston ja kaasutinten säädöille. Kuljettajien uupumus oli epäilemättä monen ajovirheen ellei ulosajonkin juurisyy. Kuumuuden, karhean asfalttilaadun ellei peräti kivimurskan, ja korkeiden ajonopeuksien takia renkaat ja niiden rikkoutuminen aiheuttivat aluksi runsaasti ongelmia: esimerkiksi meksikolaistunut Attila Camisa järjesti vuonna 1951 Ferrarille riittävän varaston paikallisia "Goodyear Euscadi"-renkaita, joiden tavanomaista tuhdimpi rakenne ja heikompi pito sopivat kilpailuolosuhteisiin Ferrarin tapauksessa erinomaisesti - yhdysvaltalaiskilpailija Jack McAfee (vuoden 1950 yleiskilpailun 10:s sija) tosin kertoo, että niiden kulutuspinta murtui hänen vuonna 1950 kilpa-autona käyttämässä raskaassa Cadillac-coupéssa. Myös jarrut, jotka olivat useimmiten vielä rumputyyppisiä, tuottivat vuoristoisilla teillä ongelmia. Jarrun hirttäminen oli esimerkiksi aiheuttajana, kun Mickey Thompsonin kilpuri suistui tieltä vuonna 1953, ja surullisesti osui katsojaryhmään joka oli juuri auttamassa samassa paikassa hetkeä aikaisemmin tieltä suistunutta kilpailijaa: katsojaryhmä jäi Thompsonin hallinnasta lähteneen auton alle, ja kuusi henkilöä menehtyi. Jarrujen säästämiseksi moni kilpailija omaksui ajotyylin, missä nopeutta hillittiin jarruttamisen sijaan auto luistoon heittämällä: tämä vuorostaan nosti renkaiden kulutusta entisestään, eli edellytti suuremman vararengasmäärän mukana kuljettamista. Kevyemmät autot olivat tässä suhteessa etulyöntiasemassa: esimerkiksi vuoden 1950 voittaja, nuori McGriff, kuljetti legendan mukaan autossaan vain muutamaa jakoavainta, eikä olisi osannut - tai välineiden puuttuessa voinutkaan - vaihtaa autoonsa uusia jarrukenkiä: kevyt Oldsmobile 88 kulutti jarruja kuitenkin paljon vähemmän kuin esimerkiksi podiumin täydentäneet raskaat Cadillac Series 62-autot, joissa jarrukengät jouduttiin vaihtamaan jokaisen etapin lopussa, mutta siinäkin oli kookas (303 vrt. 331 kuutiotuumaa) ja samankaltainen uusi V8 kansiventtiilimoottori kuin kilpailevassa loistoautossa - kilpailevat valmistajat tarjosivat vielä sivuventtiili-moottoreita. Myös jäähdytysjärjestelmä-, moottori- ja alustarikot johtivat korkeisiin keskeyttämisprosentteihin tai sallitun enimmäisajan ylityksiin. Osa reitistä kulki alkuvuosina Panamericana-valtatien sekä yleisen tieverkon vielä päällystämättömillä ja haastavilla tieosuuksilla, kunnes koko valtatie ehdittiin asfaltoida vuoden 1953 kilpailua varten (seikka mainittiin jopa vuoden 1953 sääntökirjan kannen keskellä komeilevalla "The road is totally paved"-tekstillä). Eräänä kuriositeettina "Carretera Panamericana"-valtatie yksin edusti tuolloin noin neljännesosaa Meksikon päällystetystä tieverkostosta, ja sen mutkia suunnitellessa oli käytetty ensi kerran Meksikossa uudenaikaista muuttumatonta kaartosädettä.


title: Carrera Panamericana

text: Alussa pikemminkin Amerikoissa muun muassa yhdysvaltalaisen AAA:n kiertokirjeillä ja tiedotteilla tavoitettujen autourheilijoiden ja -harrastajien parissa kiinnostusta herättänyt, Mille Migliaan tai Targa Florioon verrattu Carrera Panamericana houkutteli alusta asti myös eurooppalaisia kuljettajia. Jo vuonna 1950 siihen osallistuivat kuuluisa Piero Taruffi (4:s) ja Felice Bonetto (8:s) kahdella Alfa Romeo 6C 2500-autolla, sekä Jean Trévoux Delahaye 175 S-autolla. Voiton vei kuitenkin vielä yksityistiimin Oldsmobile 88, joka yhdisti kevyen B-korin ja vahvan 303 kuutiotuuman "Rocket" V8-moottorin, ja päihitti muut mitalisijat ottaneet tehokkaat, mutta raskaammat Cadillac Series 62-autot. Vuodesta 1951 alkaen Carrera Panamericana houkutti eurooppalaisvalmistajien kilpatallejakin: muun muassa Ferrari (1951-; voitot 1951 ja 1954), Lancia (1953-1954; kolmoisvoitto 1953), Mercedes-Benz (1952; kaksoisvoitto) ja Porsche (luokkavoitot, 3:s 1954) satsasivat siihen aikavälillä 1951-1954. Kokonaiskilpailu voitettiinkin yhdysvaltalaisautolla vain vuonna 1950, minkä jälkeen se meni eurooppalaisille autoille. Panamericana-voitot olivat Yhdysvaltain automarkkinoilla tärkeitä imagon kannalta: esimerkiksi Mercedes-Benzin menestys vuonna 1952 herätti laajaa kiinnostusta Yhdysvalloissa, ja johti vuonna 1954 esiteltyjen SL-mallien 190 (W121 BII) ja 300 (W198) syntyyn. Legendaarisen kilpailun nimi elää saavutetun menestyksen muistoksi yhä Porschen "Carrera"- ja "Panamera"-mallinimissä, samoin kuin yhtiön "Targa" viittaa Targa Florioon, tai vuonna 2017 eräissä Mercedes-Benzin urheilumalleissa saataville valinnaisena tulleen "Panamericana"-jäähdytinritilän nimessä.


title: Carrera Panamericana

text: Kilpailu oli monipäiväinen, ja reitti oli jaettu useisiin etappeihin: nämä kokivat vuosikohtaisia muutoksia. Autot lähetettiin matkaan minuutin välein (pois lukien vuoden 1950 viimeinen vaikea osuus, jolloin harventunut kilpailijajoukko lähetettiin turvallisuussyistä reitille 4 minuutin välein), ja 20 autoon jaettujen ryhmien väliin jätettiin viiden minuutin rako: ensimmäiselle etapille lähtö tapahtui kilpailunumeroiden järjestyksessä, jotka oli jaettu arvalla, ja seuraavilla edellisen etapin tulosjärjestyksessä. Etapille oli määritelty enimmäisaika (perustuen 60 km/t keskinopeuteen), jonka ylittäminen vaikkapa mekaanisten rikkojen korjaamisen takia johti hylkäykseen. Myös autokunnan kilpailijalta vastaanottama tai tälle antama apu oli hylkäyksen uhalla kiellettyä: säännön vuoksi Mercedes-Benz ei 1952 saavuttanut kolmoisvoittoa, sillä ulkopuolinen oli auttanut John Fitchin autokuntaa. Kilpailussa etappien sekä kokonaiskilpailun kolme ensimmäistä sijaa palkittiin 2 000, 1 000 ja 500 Meksikon peson rahapalkinnoilla. Kokonaisvoittajalle oli vuonna 1950 tiedossa sievoinen 150 000 Meksikon peson, eli lähteestä ja muuntokurssista riippuen 17 341-17 442 US-dollarin potti: summan hahmottamiseksi voittaja-auton kaltainen Oldsmobile maksoi tuolloin alle 2 000 US-dollaria. Lincoln/Mercury-kauppias Bob Estes, joka tutustui huolellisesti paitsi kilpailun reittiin myös järjestäjien organisaatioon, vaati ja sai kilpailunjohtaja Antonio Cornejon tallettamaan huomattavat menestyneimpien kilpailijoiden palkintorahat välimiehen valvontaan. Palkintojen yhteissumma nousi seuraavina vuosina yhä suuremmaksi.


title: Carrera Panamericana

text: Avajaiskilpailu 1950 oli rajattu käytäväksi tuotantoautoilla, joissa oli tilaa viidelle hengelle ja joita oli valmistettu vähintään 500 kappaletta, minkä vuoksi se ajettiin pääosin suurikokoisilla yhdysvaltalaisilla henkilöautoilla: viime tingassa ilmoittautuneet Alfa Romeo 6C 2500 Freccia d`Oro-autot saivat ensi protestien jälkeen poikkeusluvan. Sallittuja muutoksia oli niukalti: esimerkiksi iskunvaimentajien vaihto jämäkämpiin, tai takapenkin korvaaminen kookkaammalla säiliöllä polttoaineille sekä tilana mukana kuljetettaville varaosille olivat sallittuja. Vanteiden pölykapselit sai poistaa, ja kilpailijoiden kehotettiin käyttävän kypärää sekä turvavöitä (pakolliseksi vuoden 1951 Carrera Panamericanassa). Sen sijaan esimerkiksi pakoputkiston vaimentimien poistaminen oli nimenomaisesti kielletty, eikä autossa saanut kuljettaa kilpailun aikana mukana alkoholipitoisia juomia. Carrera Panamericanan myös Euroopassa nopeasti saavuttama suosio tarkoitti, että alkuperäinen vuoden 1950 kilpaluokka jaettiin myöhempinä vuosina useisiin, kilpa-auton tyypistä ja iskutilavuudesta riippuviin luokkiin: Carrera Panamericanan nopea kehittyminen ammattikuljettajien ja tehdastiimien mittelöksi koituisikin kilpailulle lopulta kohtalokkaaksi, ajonopeuksien noustessa paljon korkeammiksi kuin tiestö ja puitteet olisivat turvallisesti sallineet, minkä seurauksena onnettomuuksien määrä ja niiden uhrilukukin nostattivat protesteja aina lakkautusvaatimuksiin asti.


title: Carrera Panamericana

text: Kaikkien osallistujien oli käytettävä järjestäjän saataville asettamia, Meksikon valtiollisen öljy-yhtiö PEMEX:in toimittamia polttoaineita ja öljyjä. Heidän majoittumisensa etappikaupungeissa olivat ilmaisia, 290 US-dollarin (vastasi vuonna 1950 työntekijän tyypillistä kuukausipalkkaa) korkean ilmoittautumismaksun kattamia, ja järjestäjä toimitti kullekin autokunnalle etapille lähtiessä eväspussin sekä kolme pulloa Coca-Colaa. Osallistujille järjestettiin kussakin etappikaupungissa myös illallisbanketit tai juhlat. Ensimmäiseen kilpailuun osallistui 132 autokuntaa, joista 59 oli yhdysvaltalaisia: vanhimpia kilpa-autoja olivat vuosimallien 1937 Hudson sekä Cord 812, ja kuljettajien kaarti ulottui paikallisista rekka- tai taksinkuljettajista aina perusteellisesti valmistautuneisiin huipputiimeihin moottoriurheilun eri saroilta. Eräs Carrera Panamericanan tärkeä anti ja merkitys olikin (Murphy) eri kulttuurien ja kansallisuuksien yhteen saattaminen kilpailussa, joka salli suoran vertailun yhdysvaltalais- ja eurooppalaisautojen välillä.


title: Carrera Panamericana

text:
Osittain päällystämättömillä tieosuuksilla käyty, kovavauhtinen kilpailu osoittautui vaaralliseksi jo 1950, kun se vaati neljä kuolonuria (kaksi katsojaa, yksi kartturi sekä yksi kilpailija, guatemalalainen Enrique Hachmeister, joka ajoi ylikovaa rautatien tasoristeykseen ensimmäisellä etapilla, ja menetti autonsa hallinnan). Järjestäjät lisäsivät turvallisuutta kohentavia toimia reaktiona vuoden 1950 kilpailun paljastamiin ongelmiin. Lehdistön innostus muuttui kuitenkin protesteiksi ja raivoksi, kun korkea uhriluku jatkui myös vuonna 1951, ja vei maalta kaksi kuuluisuutta: autokauppias José Estrada Menocal ja hänen kartturinsa Miguel Gonzáles menehtyivät ensimmäisen etapin ulosajon seurauksiin, ja Meksikon ilmailun pioneeri Carlos Panini toisena kilpailupäivänä (ks. Trivia-osio). Vuonna 1952 menehtyi onneksi vain yksi henkilö, meksikolaiskuljettaja Santos Letona, syynä ulosajo ja hänen Jaguar XK120-avoautonsa päätyminen katolleen. Vuoden 1953 kilpailu oli uhriluvultaan synkin, sillä sen aikana menehtyi kuusi katsojaa sekä kolme kilpailijaa: Lancia D24:llä kilpailua johtanut Felice Bonnetto missasi hieman ennen Léon-välipistettä Silao de la Victoriassa oman varoitusmerkintänsä, ajoi ylikovaa tien painanteeseen, ja hallinnasta lähtenyt monoposto-auto törmäsi sähköpylvääseen ja tienvarren rakennukseen. Surmansa saivat myös Antonio Stagnoli ja hänen kartturinsa Giuseppe Scotuzzi, kun heidän Ferrari 375 MM:stä räjähti rengas, ja auto syöksyi tieltä. Myös vuoden 1954 yhä ammattimaisemmaksi muuttuneessa kilpailussa kuoli seitsemän henkeä. Vuoden 1955 Le Mansin onnettomuus, jossa kuoli 84 henkilöä, oli viimeinen sykäys lakkauttaa Carrera Panamericana-kilpailu, sillä sen pitkää reittiä oli mahdoton valvoa, onnettomuuden uhrit saattoivat joutua odottamaan avun saapumista jopa tuntien ajan: Meksikon valtio ei halunnut enää kantaa mahdollisesta suuronnettomuudesta koituvan huonon julkisuuden riskiä (presidentti Adolfo Ruíz Cortines oli alkuvuonna 1955 julkistanut päätöksen keskeyttää Carrera Panamericana-kilpailun järjestäminen), ja myös vaikutusvaltainen maan katolinen kirkko oli asettunut vastustamaan kilpailua sen katsojakunnan korkean uhriluvun vuoksi. Kilpailun kehittyminen harrastepohjaisesta täysammattilaisten kovavauhtiseksi kilvanajoksi paljon alkuperäistä suurempiin nopeuksiin kykenevällä kalustolla (ks. Motorsport Memorial-viite, vuoden 1950 keskinopeuden 78mph nousu vuonna 1954 lähes 30 mph korkeammaksi, nopeimpien autojen huippunopeuden noustessa 1954 jo 180 mailiin tunnissa) oli analoginen Le Mans-kilpailun kehitykselle, ja nosti tuon riskin sietämättömäksi.
Lähde: Racing Sports Cars tulosarkisto (viite 24), kärkikolmikon lisäksi poimintoja tulosluettelon muista kiinnostavista autokunnistaLähde: Racing Sports Cars tulosarkisto (ks. viite 24, sivut 1951)Lähde: Racing Sports Cars tulosarkisto (ks. viite 24 sivut 1952)Lähde: Racing Sports Cars tulosarkisto (ks. viite 24, sivut 1953)Lähde: Racing Sports Cars tulosarkisto (ks. viite 24, sivut 1954).


title: Carrera Panamericana

text: Carrera Panamericana on kuitenkin palannut vuodesta 1988 alkaen muistoajon muodossa, joka noudattelee alkuperäisen kaltaista reititystä, ja sisältää kilpailullisia erikoiskokeita tarkoin valvotuilla etapeilla. Myös uuden kauden Carrera Panamericanasta löytyy runsaasti videomateriaalia, jossa sen ja Meksikonkin kiehtovia piirteitä tuodaan katsojalle tutuksi: Mille Miglia-muistoajon tavoin myös Carrera Panamericana-muistoajo on hyvin suosittu.


title: Carrera Panamericana

text: Adriano Cimarostin kolmikielinen kirja vuodelta 1987 lie ensimmäinen klassisesta Carrera Panamericanasta kirjoitettu merkkiteos, mahdollisesti eräs katalysaattori ryhtyä järjestämään kilpailua uudelleen vuodesta 1988 alkaen, mutta alkuperäinen on saatavilla enää käytettynä ja keräilijähintaan. Aiheesta 1990-luvulla kirjansa ensi painoksen kirjoittanut Daryl E. Murphy on sittemmin kirjansa korjattua toista painosta varten voinut käyttää monien keskeisten henkilöiden haastateluja täydentääkseen alkuperäistä kilpailusta säilynyttä heikkolaatuista, puutteellista tai osin jopa kadonnutta aineistoa, eli se lienee tällä hetkellä (2018) parhaiten pohjustettu kirja aiheesta. Carrera Panamericanasta (vanha ja uusi) on kiehtovana kilpailuna julkaistu runsaasti muutakin aineistoa niin kirjallisena kuin uutisfilmi- tai videodokumentteina: tarjonta on niin laajaa ja laaja-alaista, ettei poimintoja ole järkevää luetella.


title: Kasperi Ojantakanen

text: Kasperi Ojantakanen (s. 12. tammikuuta 1995 Helsinki) on suomalainen jääkiekkoilija, joka pelaa SM-liigajoukkue KooKoossa. Hän on pelipaikaltaan keskushyökkääjä, mutta Ojantakanen osaa pelata myös laidassa. Hän laukoo oikealta.


title: Kasperi Ojantakanen

text: Ojantakanen on Jokereiden kasvatti. Hän voitti kauden 2009–2010 päätteeksi C-nuorten Suomenmestaruuden. Ojantakanen toimi kaudella 2011–2012 seuran B-nuorten varakapteenina. Hän voitti kauden päätteeksi B-nuorten Suomenmestaruuden, kuten myös seuraavan kauden 2012–2013 päätteeksi. Ojantakanen pelasi kautensa suurimmaksi osaksi kuitenkin Jokereiden A-nuorissa, jossa tehot 8+16=24 riittivät joukkueen sisäisen pistepörssin voittoon.


title: Kasperi Ojantakanen

text: Kaudella 2013–2014 Ojantakanen voitti Jokereiden sisäisen piste- ja maalipörssin tehoilla 24+33=57, joilla hän sijoittui koko A-nuorten SM-liigan pistepörssissä seitsemänneksi. Ojantakanen valittiin kauden päätteeksi sarjan toiseen tähdistökentälliseen. Hän edusti Jokereita kauden aikana myös U20 Super Challengessa. Vuodet 2014–2018 Ojantakanen kävi Connecticutin yliopistoa.


title: Kasperi Ojantakanen

text: Keväällä 2018 Ojantakanen harjoitteli kaksi viikkoa SM-liigajoukkue KooKoon kanssa, jonka jälkeen hän sai toukokuun lopulla 1+1-vuotisen sopimuksen. Ojantakanen teki liigadebyyttinsä kauden 2018–2019 avauskierroksella 14. syyskuuta 2018 Saimaan Palloa vastaan. Hänet merkittiin KooKoon kolmossentteriksi laidoilleen Anrei Hakulinen ja Olli Korhonen. Ojantakanen sai ottelussa jääaikaa 9.19 minuuttia. Hän teki ottelussa myös liigauransa avausmaalin.


title: Kasperi Ojantakanen

text: Ojantakanen pelasi alle 18-vuotiaiden Ivan Hlinkan muistoturnauksessa vuonna 2012, jolloin hän voitti hopeaa. Yhteensä Ojantakanen on pelannut kolme nuorten ja 49 poikien maaottelua. Hän on kuulunut myös Suomen alle 18-vuotiaiden maajoukkueen kapteenistoon.


title: Kasperi Ojantakanen

text: Ojantakasen pikkuveli Valtteri pelaa Jokereiden A-nuorissa.


title: Villeneuve-en-Perseigne

text: Villeneuve-en-Perseigne on kunta läntisessä Ranskassa Sarthen departementissa Pays de la Loiren alueella.


title: Villeneuve-en-Perseigne

text: Kunta muodostettiin 1. tammikuuta 2015, kun kuusi kuntaa yhdistyi. Yhdistyneet kunnat olivat Chassé, La Fresnaye-sur-Chédouet, Lignières-la-Carelle, Montigny, Roullée ja Saint-Rigomer-des-Bois.


title: Villeneuve-en-Perseigne

text: La Fresnaye-sur-Chédouetin kylässä on polkupyöräilylymuseo "Musée de la Belle Échappée", missä on esillä pyöräilyn ja Ranskan ympäriajon historiaa 1800-luvulta nykypäivään.


title: Brownin kohina

text:
Brownin kohina, eli 1/f -kohina, joskus myös punainen kohina, on kohinaa, jonka kohinataso laskee noin 6 dB:iä oktaavia kohden. Sen kohinateho siis näinollen on voimakkaampaa matalilla taajuuksilla ja kohinateho laskee vielä enemmän kuin vaaleanpunaisella kohinalla.
Brownin kohina on englanniksi ""Brown noise"" tai ""Brownian noise"", mutta tämä englanninkielinen nimi ei tarkoita "ruskeata kohinaa", vaan se tulee Robert Brownilta, joka löysi tämän kohinalajin.


title: Brownin kohina

text: Brownin kohinaa voidaan tuottaa integroimalla valkoista kohinaa. Tarkemmin sanoen: Kun (digitaalista) valkoista kohinaa voidaan tuottaa valitsemalla jokainen taajuus satunnaisesti itsenäisenä, Brownin kohinaa voidaan tuottaa lisäämällä satunnainen kompensaatio jokaiselle samplelle saavuttamaan seuraavaa samplea.


title: Einar August Kalm

text: Einar August Kalm (13. syyskuuta 1858 Oulu – 18. huhtikuuta 1928 Tornio) oli suomalainen lääkäri ja valtiopäivämies.


title: Einar August Kalm

text: Kalmin vanhemmat olivat lehtori Johan Mathias Kalm ja Emma Kristina Lovisa Linsén. Hänen ensimmäinen puolisonsa vuodesta 1891 oli Fredrika Evelina Westergren, o.s. Kurt (k. 1907) ja toinen vuodesta 1911 Alma Gustava Strömberg. Kalm tuli ylioppilaaksi Oulun lyseosta 1878 ja valmistui filosofian maisteriksi 1882 ja lääketieteen lisensiaatiksi 1889. Hän toimi valmistuttuaan lääkärinä Torniossa. Tornion kaupungin edustajana valtiopäivillä Kalm oli 1904 ja 1905.


title: Isopropanoliamiini

text: Isopropanoliamiini (CHNO) on alkanoliamiineihin eli aminoalkoholeihin kuuluva orgaaninen yhdiste. Yhdistettä käytetään muun muassa väriaineiden ja lääkkeiden valmistukseen.


title: Isopropanoliamiini

text: Huoneenlämpötilassa isopropanoliamiini on väritöntä nestettä ja sillä on amiineille tyypillinen ammoniakinkaltainen haju. Yhdiste liukenee erittäin hyvin veteen ja useisiin orgaanisiin liuottimiin kuten etanoliin, dietyylieetteriin, asetoniin ja kloroformiin. Hiilivetyihin se kuitenkin liukenee vain huonosti. Isopropanoliamiini on emäksistä. Isopropanoliamiini ärsyttää ihoa, silmiä ja hengitysteitä. Emäksisenä aineena se voi myös aiheuttaa syövytysvammoja joutuessaan kosketuksiin ihon kanssa.


title: Isopropanoliamiini

text: Isopropanoliamiinia valmistetaan ammoniakin ja propyleenioksidin välisellä reaktiolla. Isopropanoliamiinista valmistetaan useita muita yhdisteitä, kuten di-isopropanoliamiinia, propyleenidiamiinia, lääkeaineita, väriaineita ja maatalouskemikaaleja. Sitä voidaan myös käyttää emulgointiaineena sekä kosmetiikassa pH:ta puskuroivana yhdisteenä.


title: David Mawby

text: David Mawby (s. 1951 Lontoo) on englantilais-suomalainen radio-, tv- ja verkkotoimittaja. Hän on työskennellyt sekä Yleisradiossa että 1980-luvulta 1990-luvulle monissa paikallisradioissa eri puolilla Suomea.


title: David Mawby

text: Mawbyn isä toimi Royal Air Forcen mekaanikkona ja rakensi kotona oman lyhytaaltoradion, joka avasi myös pojalle vieraiden kielten ja kulttuurien maailman. Pian David Mawby liittyi lyhytaaltoradiokerhoon ja alkoi tehdä ohjelmatyötä BBC:n ohjelmaan "World Radio Club".


title: David Mawby

text: Vuonna 1972 parikymmenvuotias Mawby tuli Suomeen ja hankki aluksi elantonsa opettamalla englantia. Pysyvästi Suomessa hän on asunut vuodesta 1974.


title: David Mawby

text: David Mawby toimi vuoden 1975 Helsingin Etyk-kokouksen aikaan Radio Finlandin toimittajana ja vuodesta 1976 Kymi Oy:n tiedotustehtävissä.


title: David Mawby

text: Kun paikallisradiotoiminta alkoi Suomessa vuonna 1985, David Mawby oli mukana radioasemilla Jyväskylässä, Kouvolassa ja Lahdessa.


title: David Mawby

text: 1990-luvun lopulta alkaen David Mawby työskenteli Yleisradion englanninkielisissä lähetyksissä Yle Newsissä ja Yle Mondossa. Hänen ääntään on kuultu myös Tampereen yliopiston Radio Moreenissa ja turkulaisessa Radio Robin Hoodissa. Vuonna 2009 Mawby teki Ylelle tv-ohjelmasarjan "Dave’s London" kotikaupungistaan Lontoosta.


title: David Mawby

text: Mawby on sekä Suomen että Britannian kansalainen ja puhuu sujuvasti myös suomea. 2010-luvulla hän on asunut Tampereella ja Turussa.


title: Elisabet (Tanskan prinsessa)

text: Prinsessa Elisabet ("Elisabeth Caroline Mathilde Alexandrine Helena Olga Thyra Feodora Estrid Margrethe Désirée"; 8. toukokuuta 1935 – 19. kesäkuuta 2018) oli Tanskan prinssi Knudin ja Tanskan prinsessa Caroline Mathilden tytär ja Tanskan kuningatar Margareeta II:n serkku.


title: Elisabet (Tanskan prinsessa)

text: Kuningatar Margareeta II:n serkkuna prinsessa Elisabet oli kuollessaan 12. Tanskan kruununperimysjärjestyksessä. Hän kuoli naimattomana.


title: Elisabet (Tanskan prinsessa)

text: Prinsessa Elisabet työskenteli Tanskan ulkoministeriössä vuodesta 1956 vuoteen 2001 ja oli sijoitettuna ulkomaille useita kertoja, muun muassa Tanskan suurlähetystössä, Washingtonissa.


title: Elisabet (Tanskan prinsessa)

text: Hän asui suuren osan elämästään elokuvaohjaaja Claus Hermansenin kanssa Kööpenhaminan lähellä. Parilla ei ollut lapsia.


title: Elisabet (Tanskan prinsessa)

text: Tanskan kuninkaallinen hovi vahvisti, että Elisabet kuoli 19. kesäkuuta 2018. Hänet siunattiin Lyngbyn kirkossa, ja haudattiin pitkäaikaisen kumppaninsa Claus Hermansenin viereen.


title: Mamers

text: Mamers on kunta läntisessä Ranskassa Sarthen departementissa Pays de la Loiren alueella.


title: Mamers

text: Mamersissa perustettiin vuonna 1968 Sarthen rillettesritarien veljeskunta ("Chevaliers des rillettes sarthoises"). Rillettes on lihapasteija, joka on Ranskan historiallisen maakunnan Tourainen perinneruoka.


title: Peugeot iOn

text: Peugeot iOn on Peugeot’n vuodesta 2010 lähtien valmistama A-segmentin sähköautomalli. Sen lähes identtiset sisarmallit ovat Citroën C-Zero ja Mitsubishi i-MiEV.


title: Peugeot iOn

text: Vuoden 2011 Euro NCAP -kolaritestistä iOn sai tulokseksi neljä tähteä viidestä.


title: Peugeot iOn

text: Autossa on 47 kilowatin tehoinen sähkömoottori, joka välittää voimansa takapyörille. Suurin toimintamatka on 150 kilometriä.


title: Josefine Mutzenbacher

text: Josefine ”Pepi” Mutzenbacher (20. helmikuuta 1852 Wien – 17. joulukuuta 1904 Klagenfurt) oli fiktiivisen wieniläisen prostituoidun käyttämä salanimi, joka juontuu vuonna 1906 anonyymisti julkaistusta eroottisesta romaanista "Josephine: Wieniläisen ilotytön oma kuvaus lapsuudestaan" (). Romaania pidetään eroottisen maailmankirjallisuuden klassikkona, ja se oli pitkään kielletty epäsiveellisyytensä takia.


title: Josefine Mutzenbacher

text: Romaanin kirjoittajaa ei varmuudella tiedetä; alkuperin tekijöiksi arveltiin Arthur Schnitzleriä tai Felix Saltenia, ja nykyisin tekijänä pidetään yleisesti Saltenia.


title: Josefine Mutzenbacher

text: Salten itse yleensä kiisti kirjoittaneensa "Josefine Mutzenbacheria". Koska hän työskenteli hovireportterina ja vaikutusvaltaisena kolumnistina ja myöhemmin toimi Itävallan Pen-liiton puheenjohtajana, hänen piti olla maineeltaan moitteeton. Saltenin kuoleman jälkeen hänen sihteerinsä todisti valaehtoisesti, että Salten oli tunnustautunut romaanin kirjoittajaksi, ja Saltenin työtoveri kertoi kirjoittaneensa hänen käsikirjoituksensa aikoinaan puhtaaksi.


title: Josefine Mutzenbacher

text: Muodollisesti romaani on Josefinen omaelämäkerta, jonka hänen lääkärinsä julkaisi. Viisikymmenvuotias Josefine muistelee elämäänsä eroottiselta osin viisivuotiaasta alkaen, ja kertoo, kuinka lopulta päätyi ammattiprostituoiduksi kolmetoistavuotiaana. Pääpaino on monimuotoisissa seksuaalisissa kokeiluissa, jotka alkavat toden teolla seitsenvuotiaana, kun naapuruston lapset opettavat Josefinen ja tämän veljen leikkimään ”isää ja äitiä”. Romaanissa kuvataan yksityiskohtaisesti itsetyydytystä, ryhmäseksiä, sukurutsausta, sadomasokismia ja lesbolaisuutta. Mukana on sekä Josefinen omia kokemuksia että muiden lasten kertomuksia. Romaanin naishahmot ovat aktiivisia ja halukkaita, ja seksuaalisuus on leikillistä ja mutkatonta. Ruotsinnoksen toimittaja C.-M. Edenborg luonnehtii Josefinea ”prostituution Peppi Pitkätossuksi”.


title: Josefine Mutzenbacher

text: Romaani suhtautuu myötätuntoisesti ja ymmärtävästi Wienin köyhälistöön ja esittelee lukijoille elinoloja, jota nämä eivät yleisesti tunne. n lailla Josefine menettää äitinsä ja selviytyy turvattomassa ympäristössä. Auktoriteetteihin romaani suhtautuu satiirisesti, kun esimerkiksi Josefinen katolinen rippi-isä vaatii tyttöä toistamaan kanssaan kaikki haureudet, joista tämä oli ripittäytyessään kertonut.


title: Josefine Mutzenbacher

text: Sensuurin kiertämiseksi kirja julkaistiin Wienissä vuonna 1906 yksityisesti kirjakerhoperiaatteella tuhannen kappaleen painoksena. Tekijät eivät uskaltaneet rekisteröidä tekijänoikeuttaan, ja kirjasta otettiin pian piraattipainoksia. Teos sai myös kaksi jatko-osaa ("Josefine Mutzenbacher: Meine 365 Liebhaber" ja "Peperl Mutzenbacher: Tochter der Josefine Mutzenbacher"), mutta niitä ei pidetä Saltenin kirjoittamina.


title: Josefine Mutzenbacher

text: Ensimmäisen käännöksen julkaisi englanniksi Obelisk Press (myöh. Olympia Press) Pariisissa vuonna 1931. Ruotsinkielinen käännös julkaistiin vuonna 1965, ja koska sitä ei takavarikoitu, päätettiin romaani julkaista Ruotsissa myös suomeksi. Suomennos julkaistiin Salama-sodan aikaan vuosina 1966–1967, ja kustantaja Rolf Pedersen arvostelee esipuheessaan Suomen viranomaisia kovasanaisesti. Suomennos on melko epätarkka. — Romaanin neljäs käännös julkaistiin tanskan kielellä vuonna 1967.


title: Josefine Mutzenbacher

text: Kurt Nachmannin ohjaama elokuvasovitus "Josefine Mutzenbacher" valmistui vuonna 1970, ja se saapui seuraavana vuonna teatterilevitykseen Suomessa nimellä "Menuettia sängyssä". Elokuvasovituksia on kaikkiaan parisenkymmentä.


title: Josefine Mutzenbacher

text: Ilmapiirin muututtua romaani voitiin julkaista myös Suomessa. Risto Lehmusoksan suomennos vuodelta 1975 on kuitenkin tehty vuoden 1973 vaillinaisen, sensuroidun englanninkielisen käännöksen kautta. Kolmas suomennos julkaistiin vuonna 2019, ja se noudattaa alkuteoksen luku- ja kappalejakoa. — Kaikkiaan "Josefine Mutzenbacher" on käännetty ainakin 14 kielelle.


title: Josefine Mutzenbacher

text: Myös molemmat jatko-osat on julkaistu suomeksi: "Meine 365 Liebhaber" nimellä "Wieniläisen ilotytön tarina 2" ja "Peperl Mutzenbacher" nimellä "Josephinen tytär Pepi".


title: Josefine Mutzenbacher

text: 1960- ja 1970-luvun suomennokset eroavat saksankielisestä alkutekstistä: luku- ja kappalejakoa on muutettu olennaisesti, eikä kumpikaan suomennos vastaa alkutekstiä kauttaaltaan tarkasti. Lehmusoksan suomennoksesta puuttuvat julkaisijan johdanto sekä romaanin kolme viimeistä sivua. Vuoden 2019 suomennos noudattaa alkuperäistä luku- ja kappalejakoa, ja kirjassa on myös alkuperäinen kuvitus sekä jälkisanat. Seuraava näyte on kirjan alusta:


title: Nicolas Mavromichalis

text: Nicolas Mavromichalis () on kreikkalais-suomalainen radiotoimittaja, joka tuli 1980-luvun lopulta alkaen tunnetuksi helsinkiläisen Radio Ykkönen -paikallisradioaseman tiskijukkana nimeltä Black Mike. Samoihin aikoihin hän myös ”mekasti ja teki ruokaa” Kolmoskanavalla ohjelmassaan "Cocko-Looro".


title: Nicolas Mavromichalis

text: Nicolas Mavromichalisin poika on suomalainen televisioesiintyjä Constantinos Mavromichalis.


title: Bellême

text: Bellême on kunta Pohjois-Ranskassa Ornen departementissa Normandian alueella.


title: Bellême

text: Bellême on kukkulalle rakennettu keskiaikainen kaupunki. Kaupunki on ollut ennen linnoitettu, ja linnoituksen muoto on yhä havaittavissa kaupungissa. Linnasta on vielä jäljellä 1400-luvulta peräisin oleva portti. Kaupungin keskustassa oleva aukio "Place de l'Europe" on entinen linnan aukio. "Rue Ville Close" -kadulla on runsaasti 1600-luvulta 1800-luvulle rakennettuja värikkäitä asuintaloja. Kaupungin keskustassa oleva Saint-Sauveurin kirkko on rakennettu 1500-luvulla.


title: Klooribentsoehappo

text: Klooribentsoehappo viittaa kolmeen saman aineen isomeeriin:


title: Jean Levavasseur

text: Jean Georges Levavasseur (8. kesäkuuta 1924 Chatou – 10. helmikuuta 1999 Poissy) oli ranskalainen miekkailija, olympiamitalisti ja maailmanmestari.


title: Jean Levavasseur

text: Levavasseur saavutti säilällä joukkuekilpailussa olympiapronssia Helsingissä 1952. Lontoon kesäolympialaisissa 1948 hän sijoittui samassa kilpailussa Ranskan joukkueessa viidenneksi. Levavasseur kilpaili kummissakin olympiakisoissa myös säilän yksilökilpailussa. MM-kilpailuissa hän voitti yksilökilpailun maailmanmestaruuden vuonna 1950 ja joukkuekilpailun MM-pronssia vuonna 1954.


title: Jean-François Tournon

text: Jean-François Tournon (6. elokuuta 1905 Bois-Colombes – 12. huhtikuuta 1986 Bois-Colombes) oli ranskalainen miekkailija ja olympiamitalisti.